Badok | Soinu Eleak: Miren Narbaiza\nHilabete batzuk badira Miren Narbaizak (Napoka Iria, Joseba B Lenoir, Perlak, Drumkopters…), MICE izenpean, bere bakarkako lehen diskoa kaleratu zuenetik. Egitura klasikoz eta dotorezia ilunaz jantzitako abesti bilduma hori dagokion moduan, arretaz entzun, dastatu eta pazientziaz hausnartzeko parada izan dugu, eta emaitza geroz eta liluragarriagoa eta bereziagoa iruditzen zaigu. Azken batean, erabilitako transmisio kanala ezagunagoa, apurtzaileagoa, berriagoa edo kontserbadoreagoa bada ere, Miren Narbaizak egiten duen guztiaren atzean (eta aurrean) bere pertsona, bere egia eta, batez ere, bere ahotsa baitago. Erraietatik entzulearengana zuzenki. Bere ahots ahaztezin hori. Elkarrizketa mamitsu bezain atsegin honetarako erabili zuen berbera.\nMiren Narbaiza (Eibar, 1986).\n1.- “KATIE CRUEL” (KAREN DALTON, ’1966′, 1966)\nMIREN NARBAIZA: Rossetta ez da, ezta? Hala ere, “bluesera” bat behar du izan.\nBADOK: Hein batean bai, baina ez da klasiko horietako bat, emakume zuria da gainera.\nM.N.: Ah! Orduan Karen Dalton da!\nB: Bai! Pila bat gustatzeaz gain, behin Napoka Iriaren elkarrizketa batean aipatu egiten zenuelako ekarri dut. Eta horri lotuta, zure kantatzeko moduaz hitz egin nahi nuke. Napoka azaldu zenean euskal musikaren panoramari aire freskoa ekarri zeniotela iruditu zitzaidan. Oso ahots berezia duzu, garbia eta aldi berean energiaz betea, oso espresiboa eta misteriotsua ere. Euskal musikan ez ditut lotura garbiak aurkitzen eta zu kantatzera zein artistak bultzatu zaituzten ezagutzeko jakinmina piztu dit horrek. Sarritan egiten dudan galdera berbera egingo dizut bada, artisten izaera ezagutzeko oso erabilgarria baitzait gehienetan: zeintzuk dira zure lehen oroitzapen musikalak? Eta noiz pentsatu zenuen musikari baten lana entzun edota ikustean “nik hori egin nahi dut, horrelakoa izan nahi dut”?\nM.N.: Alanis Morrissette lehen aldiz entzutean izan zela esango nuke. Nire nebak Londrestik ekarritako Jagged little pill disko arrakastatsu hari esker aurkitu nuen. Bere hurrengo diskoa ere asko entzun nuen eta hortik aurrera ez dut bere ibilbidea jarraitu, hartutako norabidea ez baitzitzaidan gehiegi gustatu. Bere kantatzeko modu kamaleonikoak bereziki harritu ninduela esango nuke, eta ondorioz, nik bera asko imitatu dudala onartu behar dut.\nBADOK: Zeintzuk etorri ziren Alanisen ondoren?\nM.N.: Euskal Herrian Kashbad, eta noski, Anari asko entzun dut. Baina ahotsari dagokionez ez dakit zer esan, eragin ezberdinak nahasten zaizkit. Mike Patton, adibidez, asko gustatzen zait, bai Faith No More taldearekin, bai Mr Bungle bezala baita bere alderdi esperimentalagoan ere (Mondocane…). Alice in Chains-eko Layne Staley eta Diamanda Galas ere asko gustatzen zitzaizkidan, nahiz eta azken hau agian ez dudan hainbeste entzun. Eta Karen berez, nahiz eta gustukoa izan, ez naiz horren zalea. Kasualitatez iritsi ginen beragana, Xabi Sagasta komikilaria eta Joseba Baleztenak blues klasikoaren inguruan egindako Itzal itzazu argiak proiektua dela eta. Fanzine moduko komiki batzuk egin zituzten, eta musikariok (Joseba B. Lenoir, Moby Dick, Napoka Iria…) aukeratzen genituen abestien marrazkiak egiten zituen Xabik. Spotify hasi berria zen garai hartan eta blues musika bilatzen ari ginela azaldu zitzaigun Karen, uste dut.\nBADOK: Bluesarekin sarritan erlazionatzen zaizuzte, musika horren zale handiak zaretela iradokiz, eta ez dakit zein punturaino den egokia lotura hori. Topiko samarra iruditzen zait, egia esan, are gehiago esan duzuna entzun eta gero.\nM.N.: Hala da, ez nuke esango berezko blues zaleak garenik. Gu 90eko hamarkadako musikak eragin gintuen batipat. Baina gero gitarra akustiko bat hartzen baduzu automatikoki folk eta bluesaren alorrean sailkatzen zaituzte. Folka ere ez dut ia sekula entzun, edo oso gutxi, behintzat.\nBADOK: Ez dakit nondik datorren gitarra akustikoz jota dagoen musika oro folk modura sailkatzeko joera hori, baina nire kasuan behinik behin, musika gehiago entzun eta ikasi ahala zailagoa eta desegokiagoa iruditzen zait etiketak jartzea.\nM.N.: Musika kazetari moduan aritu nintzen tarte ttiki batez eta niri ere oso zaila egiten zitzaidan musikari etiketak jartzea. Une jakin batean norabidea zein den ulertzen lagundu dezake baina hortik aurrera ez dauka zentzurik. Hori esanda ere, nik uste dut guk egiten genuena rocka zela. Gitarra akustikoekin jota baina rocka azken batean.\n2.- “NIKES” (FRANK OCEAN, ‘Blonde’, 2017)\nM.N.: Zein ederra! British itxura du baina auskalo, ez dakit nor den. Los Angelesko Soulection elektronika zigiluari katigatuta egon nintzen eta hango musika gogorarazi dit, baina ezin asmatu.\nBADOK: Frank Ocean da. Artista gazte eta “berri” baten lana ekartzea zen nire asmoa, azken aldian entzundako diskoek erabat asetzen ez zaituztela eta berritasunen artean gustuko musikarik ez duzula aurkitzen esan baituzu berriki elkarrizketa batean. Nik oso gustukoa dut Frank Ocean eta R’n’B maisu handien maila berean dagoela iruditzen zait, horregatik ekarri dut. Zergatik pentsatzen duzu ezin duzula gustuko ezer aurkitu? Entzuteko denbora falta? Benetako kalitate falta? Zure arreta falta?\nM.N.: Hori esan nuenean, Euskal Herriko eta inguruko musika nuen buruan batipat. Kanpoan mila gauza zirraragarri ari dira pasatzen baina hemen ez dut gauza bera sumatzen. Ez dakit zein den arazoa, agian ni naiz ezer topatzeko gai ez dena edo une harbera batean ez dagoena, baina eskema berberak errepikatu eta azalean geratzeko joera handia dagoela iruditzen zait. Nik badakit ez dudala beste munduko ezer erradikalki berririk edo berezirik egiten, baina saiatzen naiz nolabait eta gutxienez, pertsonalitate pittin baten bila abestiak lantzen, moldatzen, zukutzen eta hainbat buelta ematen. Eta sentsazioa dut ez dagoela sakonera jo eta bilaketa lanerako gogorik.\nBADOK: Orohar, eskemak apurtzeko beldur piska bat dago, agian?\nM.N.: Bai, akaso bai. Horrelako zerbait gertatzen ari da. Bestetik, eskemak apurtzen lagunduko luke kantuak egiten ari direnek musika ezberdin gehiago entzuteak, denbora eskaintzea egiten ari diren musikak entzuteari, arakatzeari, hor kanpoan pasatzen ari denari arreta jartzeari.\nBADOK: Beharbada, egun entzuleak daukan aukera zabalak bultzatzen du jarrera hori. Edozein gauza aukeratzeko gaitasunaz larrituta sentitzen garenean, betikoa aukeratzea da irtenbide erosoena gehiengo batentzat. Orokorrean, nahiko ados nago zurekin, nekez aurkitzen ditut benetako proposamen zirraragarriak euskal panoraman. Eta pena handiz diot hau.\nM.N.: Eta gainera, gauza batek funtzionatzen duenean, hortxe geldi geratzen dira asko. Tira, ez dakit, saiatu mugitzen, osagaiak aldatzen, jendea, instrumentuak, edozein gauza, baina aldatzera ausartu mesedez. Jabier Muguruzak azken diskoan egin duena, elektronika sartuz, erabat txalogarria iruditzen zait, adibidez.\n3.- “ZER ARI HAIZ?” (SERPIENTE, ‘Serpiente, 2017)\nM.N.: Hau ezagutzen dut, bikote bat al da?\nBADOK: Hiru neska dira.\nM.N.: Ah bai! Serpiente! Hau bai dudala gustuko musika. Zein handiak diren!\nBADOK: Neuk ere oso gustukoak ditut. Estetikoki eta musikalki agian ez da horren berria, ezberdina edo apurtzailea. Baina badu inguruan entzun ditudan gauza gehienak gailentzen dituen halako freskotasun berezi bat.\nM.N.: Bizitza konplikatu gabe, gu geu gara eta kito, sinple eta zuzen, eta aldi berean oso eraginkorrak dira.\nBADOK: Serpienteren post-punk kutsuaren harira, estetikoki eta musikalki halako iluntasuna maite duzula dirudi. MICE proiektuan alderdi hori nabaria da, baita Perlak-ekin egiten duzun lanean ere. Nondik dator grina hori? Zerk erakartzen zaitu giro ilunetatik?\nM.N.: Hala da, bai, baina zaila zait nondik datorren esatea. Anariren Habiak diskoa bereziki gustatzen zait. Bere garaian erabat jausi nintzen disko horren amildegira, eta horrek eragin sakona izan zuen nigan. Uste dut momentu horretan nire bakardadearekin egin nuela bat, nire buruarekin edo barne munduarekin, eta horregatik eragin zidala horrenbeste. Hori da bururatzen zaidan bakarra. Baina horren ondoren, deus ez. Perlak-ekin jotzen hasi nintzenean zera komentatzen nien: oso kuriosoa iruditzen zitzaidala beraiekin aritzea zeren eta ni ez nintzen batere post-punk zalea. The Cure eta Joy Division moduko klasikoen kantu batzuez gain ez nuen berez ezer ezagutzen.\nBADOK: Agian musika ez den beste iturri batzuetatik etor daiteke, zinema edo literaturatik.\nM.N.: Oso irakurlea ez naiz, egia esan, baina zinema zalea bai.\nBADOK: David Lynchen zalea?\nM.N.: Bai, erabat.\nBADOK: Banengoen ni! Hortik joan daiteke.\nM.N.: Baliteke, Lynchen alde ezkutu, bitxi, ilun samar hori erabat maite dut. Twin Peaks-en denboraldi berria ikusteko irrikan nago, ez baitut aukerarik izan oraindik.\nBADOK: Musikara bueltatuz, agian, Slint moduko post-core eta post-rock taldeetan dago zure alde ilun horren eragilea.\nM.N.: Slint asko gustatzen zait eta baliteke hortik etortzea. Baina finean, nire barrua ukitzen duena, kitzikatzen duena, musika mota hori da, musika iluna.\n4.- “CA. VIEWING” (ERASE ERRATA, ‘At Crystal Palace’, 2003)\nM.N.: Ezaguna egiten zait baina ez dakit zer den.\nBADOK: Batere erraza ez dela onartzen dut. Erase Errata dira.\nM.N.: Ez, ez ditut ezagutzen.\nBADOK: Lau neskaz osatutako taldea da eta riot grrl garaian eta testuinguruan azaldu ziren. No wave/punk gitarreroa eta pittin bat dantzagarria egiten zuten, oso zirraragarria. Doinu hau ekartzeko zioa eta lotura Drumkopters taldea da. Bertan zure aurpegi ezberdin bat erakusten duzu: aktibista feminista eta umoretsua, ezta?\nM.N.: Hala da, bai. Niretzat Drumkopters kriston kontrapuntu ederra da. Musikalki pittin bat galduta nenbilen une batean iritsi ziren nigana beste bi partaideak. Napoka Iriaren atseden tarte bat zen eta hainbat proiektutan bide berriak arakatzen ari nintzen (Dual Split, Joseba B. Lenoir, Perlak…), eta bapatean, Txini eta Korta agertzen zaizkit talde bat egitera zihoazela esanez eta parte hartzera animatuz. Entsegura joan eta txundituta geratu nintzen, askatasun osoz gitarra hartu eta nahi nuena egiteko aurkitutako tarte harekin. Lehen unetik oso gustura eta oso eroso sentitu nintzen. Taldeak alde batetik musika sailkaezin samarra egiten zuen. Hots, ez da punk, ez da surf, ezta pop ere, eta gainera, ze demontre? Nik ez dakit surf musikarik jotzen. Eta beste alde batetik, sendotasunez eratutako diskurtso bat zuten feminismoaren inguruan, eta umoretsua gainera. Niretzako bonba bat izan zen hura. Erabat beharrezkoa nuen jarrera hura, Napokan eta aritu naizen talde gehienetan gauzak serio hartzeko joera izan baitut. Eta horren guztiaren gainetik, hiru partaideon artean daukagun harremana eta lotura sendoa goraipatu nahi nuke ere.\nBADOK: Ezer grabatzeko asmorik baduzue?\nM.N.: Bai, udaberri aldera grabatzen hasiko gara. Oso esperientzia ona izan da niretzat baina ez pentsa beti gozamena izan denik. Eman ditugun kontzertu askotan franko sufritu dut, ezjakintasunaren ondorioz, eta garbi esateko, teknikoki kontzertu txarrak eman ditut.\nBADOK: Egia da hori. Birritan ikusi zaituztet eta bereziki lehen kontzertua, Urretxukoa, teknikoki ez zen batere ona izan, etenaldi asko izan zituen. Baina ze arraio! Nik asko gozatu nuen zuen jarrera lotsagabearekin.\nM.N.: Ba pozten naiz benetan. Baina tira, asko hobetu dugu teknikoki eta abestiak beste era batera aurkezten ditugu orain. Edozein modura, zaila zaigu jarraipena ematea, mila gauza ezberdinetan gabiltza hirurak aldi berean, eta kontzertu baten aurreko bi asteetan entseatzen dugu bakarrik.\n5.- “SUNFLOWER” (LOW, ‘Things we lost in the fire’, 2001)\nBADOK: Zure musikarekin lotura handia sumatzen dut.\nM.N.: Bai, noski. Oso zalea naiz, eta behin aipatuta, lehen komentatu dugun alderdi ilun horren eragile izan daitezke ere modu batean. Napoka Irian eragin garbia dago.\nBADOK: Zeuk esan duzu, baina neuk ere paralelismo nabaria ikusten dut Low eta Napoka Iriaren artean. Napoka Iria oso talde berezia eta oso “egiazkoa” zen, nolabait esateko. Abestietan eta zuzeneko emanaldietan halako kimika eta tentsio puntu bitxia, intimoa, zintzoa eta oso erakargarria sortarazten zenuten. Ander Mujika eta zure arteko erlazioak proiektuaren izaera baldintzatu eta bideratzen zuela esango nuke. Low-rekin antzeko sentsazioa dut, bi taldeen artean dauden antzekotasun musikalez gain.\nM.N.: Pila bat eskertzen dizut hori esatea, oso polita iruditzen zait. Low-ren oso zaleak izan gara beti biok. Euren musikaren biluztasuna eta koruen konbinaketa ederrak biziki maite ditugu. Disonanteak izatera ailegatu gabe ere oso harmonia arraroak egiten dituzte. Neska eta mutila dira hauek ere. Eta arrazoi duzu, gu eszenatokira ateratzen ginenean oso barrutik eta zintzotasun osoz egiten genuen egiten genuena.\nBADOK: Bestalde, ziurrenik portaera horrek proiektua piskanaka higatu egin zuen, ezta?\nM.N.: Bai, aldioro horrenbeste ematen duzunean azkenean hustu egiten zara. Bukaera aldera batipat, jende askorengana iristen hasi ginen eta geratu barik alde batetik bestera genbiltzan. Denbora asko pasatzen genuen elkarrekin eta oso intentsoa zen dena. Horregatik bukatu zen kontua. Lehen unetik zintzotasuna izan genuen hizpide, eta zintzotasuna dagoenean, zure desadostasunak eta ezinegonak ezin dituzu ezkutatu. Une jakin batean, bion arteko kimika amaitu egin zen eta beste zerbaiten bila hasteko beharra sentitu genuen. Low-ren lotura hori, orain arte ez zait inoiz bururatu, baina arrazoi guztia duzula onartu behar dizut.\nBADOK: Napoka Iriaren esperientzia dela eta, zer esango zenuke ikasi duzula?\nM.N.: Benetakotasun hori ezinbestekoa zaidala. Musikarekin ezin zara sentitzen ez duzun zerbait saltzen ibili. Ez zenuke hori inoiz egin behar. Berdin zait zein musika estilo jotzen duzun baina benetan sentitzen duzulako egin behar duzu. Anderrengandik horixe ikasi nuela esango nuke. Ander oso egiazko pertsona da, bai musikaren alorrean baita bizitzako beste guztietan ere.\nBADOK: Gerora aurrera atera dituzun proiektu guzietan ikasketa horiek aplikatu dituzu, ezta?\nM.N.: Bai, bestela ezinezkoa zitzaidan, ez luke funtzionatuko. Joseba Baleztena bera ere oso antzekoa da zentzu horretan. Anbizio handikoa artistikoki, baina oso umila aldi berean.\nBADOK: Eta egungo talde askok ez al dute kontrakoa egiten? Hots, helburua jartzen dute lehenengo eta hori lortzen saiatzen dira, barruan zer duten eta zer espresatu nahi duten bere buruari galdetu gabe.\nM.N.: Honekin ez dut entzulea gutxietsi nahi baina epe luzean era horretako jarrerak igarri egiten direla esan nahi nuke. Bestalde, berritasunez bonbardatuta gaude etengabe eta horrek badu bere eragina, estimulu horiek guztiek itsutu egiten gaituzte batzuetan eta ondorioz, funtzionatzen duten formulak errepikatzeko joera oso handia dago.\nBADOK: Formula horiek edozein kasutan zureganatu egin beharko zenituzke baliozko zerbait sortzeko.\nM.N.: Hori da. Niri talde ezberdin asko gustatzen zaizkit baina beraien moduko musika egitea ez zait posible, ez zait ateratzen, nirea ez delako. Azkenean oreka bat egon behar du gustatzen zaizun eta egiten duzun musikaren artean, eta esandakoa, egiazkoa behar du izan. Gaur egun ematen den “demokratizazio teknologiko” honekin disko bat ateratzea izugarri erraztu da eta alde batetik oso positiboa izan da, baina agian, bestetik exijentzia maila asko jaitsi da. Gainera, erraztasun hori dela eta, ekoiztea da orain lehentasuna, eta sarritan kantitatea kalitateari gailentzen zaio.\nBADOK: Orain dela 20-30 urte disko bat ateratzea askoz gauza konplexuagoa eta garestiagoa zen, eta abestiek eta musikariek galbahe ugari pasa behar zituzten. Jende askoren onespena eta adostasuna behar zen diskoa plazaratu ahal izateko eta diskoetxeak artistarengan sinistu egin behar zuen. Horrek, azkenean, produktu gutxiago baina askoz landuago eta finagoak eskaintzen zituen.\nM.N.: Bai. Gaur, ordea, dena da posible eta horrek gauza oso onak ekartzen ditu baina oso txarrak ere.\nBADOK: Horrek beste eztabaida batera eramaten gaitu. Kazetaritzaren paperera, hain zuzen ere. Gaindosi horren aurrean hautatzaile eta bideratzaile lana egitea ez ote da gaur eguneko kazetaritzaren zeregina?\nM.N.: Ados nago, lan handia duzue hor eta mesede handia egin dezakezue.\n6.- “CRAYON ANGELS” (JUDEE SILL, ‘Judee Sill, 1971)\nM.N.: Zein musika goxoa! Baina ez dakit nor den.\nBADOK: Judee Sill du, edo hobe esan, zuen izena. 70eko hamarkadakoa da. Lotura nondik datorren azalduko dizut gero baina zure hitz eder hauek dira aukera hau egitera bultzatu nautenak: “Baina modu positibo batean aipatzen dut bizirautearena…Une hau pasatu badut, beste asko pasatzeko gai ere banaiz… Gorputzak uste dugun baino gehiago jasaten du, baina nire erronka ez da bizirautea, baizik eta bizi hau bizitzea”. Itzalean egoteko prest ez zaude. Emakume protagonista eta bere karreraren jabe bezala azaltzen zara eta asko gustatu zait hori. Judee Sill izugarrizko gaitasuna zuen musikaria izan zen baina ez zuen inoiz merezitako aitormenik lortu eta, lur jota, 1979an gaindosi baten ondorioz hil egin zen. Bisexuala, gurasoen eta senarraren aldetik indarkeria latza jasandakoa, drogazalea… Bi disko baino ez zituen plazaratu. Zoragarriak biak, nire ustez. Baina musika munduan aurrera atera eta ibilbide bat egitea oso zaila da eta geroz eta zailagoa gainera. Are gehiago oraindik ere, eta zoritxarrez, emakume batentzat. Emakumeak orain arte, Judee Sill bezala, ezkutuan irautekin (edo ezin irautekin) nahikoa izan du eta bada garaia biziraun baino gehiago zuen lanaz eta jardueraz gozatzen hasteko. Ez al da hala?\nM.N.: Gauza asko nahasten dira hor, baina bai, hasiera batean, helburuak gozatzea izan behar du. Egia da, hala ere, une askotan eustea baino ez dagoela, baldintzek horretara behartzen zaituztelako. Gainera, erlajatzen zaren unean inguruko mundu guztia prest duzu zugan presioa mantendu eta emakumea zarela gogorarazteko eta ea hori nola bizi duzun, nola dagoen panorama eta antzekoak galdetzen hasteko. Aski da, nekatu egiten nau horrek. Nik bizi egin nahi dut eta ez da erraza, nahiz eta pribilegiatu bat naizela garbi daukadan. Ni baino baldintza askoz okerragoetan dabilen emakume asko baitago. Gakoa, helburua zein den garbi izatea da. Hots, gozatzea, zeuk gozatzea dela garrantzitsuena. Batzuek nire hitz horiek modu ilun batean ulertu dituzte baina erabat kontrakoa da. Asko jasan dudala baina iraun dudala eta irauten jarraitzeko eta gozatzeko prest nagoela da hor esan nahi dudana, modu guztiz positibo batean.\nBADOK: Aspertuta egotea erabat ulergarria egiten zait baina aldi berean, arazoan tematzea garrantzitsua dela deritzot. Hau da, emakume batentzat aurrera ateratzea gizonezko batentzat baino zailagoa izaten jarraitzen duela eta esaten eta salatzen jarraitu beharra dagoela.\nM.N.: Horrela da, eta jaialdi eta kontzertu antolatzaileei, aitzakiak behingoz alde batera utzi eta emakumezko artistak programatzen has daitezela eskatuko nieke. Berriketa gutxiago eta ekintza gehiago. Eta mesedez, ez aurrean bi emakume eta atzean gizonezko banda osoa duten taldeak bakarrik. Zergatik ez alderantzizkoa? Mila gauza ezberdin dago hor kanpoan, bilatu, arakatu eta egin etxeko lanak! Hasi behingoz ikusgarritasuna eta aukerak ematen, bestela desoreka betirako mantenduko da. Eztabaida, etiketa eta aitzakia gutxiago eta lan gehiago. Sarritan azken uneko erabakiak izaten dira emakumezko artistenak. Kartela orekatzeko arrapaladan eta batere sakondu gabe egindako betiko aukerak. Eta hori azkenean igarri egiten da, bai artistaren aldetik bai ikuslegoaren aldetik, eta asperdura eta interes falta sortzen du. Ondorioz, emakumezkoak halako desabantaila egoera batean aurkitzen du bere burua lehen unetik. Azken batean futbola bezala da, mutilak gu baino askoz lehenago hasi dira jokatzen eta gu baino hobeto jokatzen dute, baina utzi guri ere txikitatik jokatzen, umeak garenetik utzi lekua plazan eta ikusiko dugu zer pasatzen den. Eta ez galdetu hainbeste egoera nola dagoen, arazoak zeintzuk diren eta hori guztia. Nik zer dakit? Zeure buruari galdetu, zenbat emakume elkarrizketatu dituzu? Askok galdera horiekin “puztarritxo” bat irabazi nahi dute, eta ez, ni ez nago emateko prest. Joan zaitezte pikutara!\n7.- “CORTEZ THE KILLER” (NEIL YOUNG, ‘Weld’, 1991)\nM.N.: Hori da giroa hori… “Cortez”, Neil Young.\nBADOK: Noski. Honetan huts egitea debekatuta zegoen! Kar, kar. Joseba B. Lenoir Gang-ek duen Crazy Horse puntuaz hitzegin nahi nuen. Sintonia handia sumatzen da taldean. Eszenatoki gainean zaudetenean trantzean sartzen zaretela dirudi, Crazy Horseren antzera, eta nolabait musikak berak gidatzen zaituela eta ez alderantziz.\nM.N.: Une askotan sentsazio hori izaten genuen eta partaideen arteko sintonia oso handia zen. Edozein modutan, lehenik zera aipatu nahi nizun: Joseba B Lenoir Gang talde bezala orain dela bi urte amaitu zen. Esperientzia ederra izan zen niretzat eta Josebari beti eskertuko diot bertan parte hartzera gonbidatu izana, zeren eta nik ez nuen gitarra elektrikoa jotzeko ideiarik ere eta berak animatu ninduen. Beharrezkoa da era horretako posizioetan, hots, instrumentari moduan, emakume gehiago ikustea. Gang-arekin beste mundu bateko ateak ireki zitzaizkidan eta oso onuragarria izan zen. Orain Joseba B. Lenoirrek Ilargi Agirre (Perlak, Belarmiñak) eta Nagore Etxaberekin (Low Riders) bi bateriadun formazio berri bat eratu du.\nBADOK: Zuzenekoei garrantzi handia eman diezu beti, eta Euskal Herrian beste herrialde batzurekin alderatuta askoz azpiegitura sendoagoa dugula goraipatu duzu. Horri esker zuzenean aritzeko aukera askoz handiagoak daude hemen. Baina era berean, geroz eta jende gutxiago doa kontzertuetara. Saturazio puntu batera iritsi ote gara?\nM.N.: Ba bai, ez da inor joaten kontzertuetara, edo lehen baino askoz gutxiago behintzat. Garbi dago rocka ez dela belaunaldi berrien interesekoa. Nik uste dut gakoa hori dela, besterik gabe. Beste estilo batzuetako kontzertuak, hip-hop edo trapekoak adibidez, jendez gainezka egoten baitira sarritan.\nBADOK: Rockaren diskurtsoa agortzen ari al da? Edo beharbada rocka entzulearen aurrean aurkezteko modua da agortu dena? Aurkezteko moduarekin, ohiko gitarra-baxu-bateria formazioak abestiak taula gainean besterik gabe jotzea esan nahi dut. Agian “performance” osagarri handiagoa behar da jende gehiago erakartzeko?\nM.N.: Baliteke, hala ere gai konplexua da. Agian ikusleenganako harremanean zuzenagoak izan behar dugu eta interpelatzen hasi. Beste estilo batzuetan naturalagoa izaten da jarrera hori. Beharbada, horrek kitzikatzen du gaurko jendea eta rockak estimulu gutxiegi dauzka beraientzat.\nBADOK: Ez dakit zer den, baina etenaldi garbi bat eman da. Estadio handietako izar historikoez gain, rockak nekez funtzionatzen du kontzertuetan, eta haien kasuan ere 35-40 urtetik gorakoak eta maila ekonomiko jakin bat dutenak dira joaten direnak baina ez gazte asko.\nM.N.: Gazteen artean Berri Txarrak da bururatzen zaidan salbuespen arrakastatsu bakarra.\nBADOK: Bai, hala da. Telebistak duen garrantzia aipatu nahi nuke. Napokarentzat, adibidez, Tumatxak saioan azaltzeak eragin positibo handia izan zuen baina rockaren (eta orohar edozein musikaren) presentzia EITBn oso murritza da. Nire garaian, Katu Kale moduko saio batek musika berri eta interesgarri asko irakatsi eta erakutsi zidan, baina gaur zer daukagu?\nM.N.: Ezer gutxi, Musikazuzenean-en saioren bat eta EITB Transit-ez aparte. Hain zaila al da fundamentuzko ezer egitea? Kulturak eta arteak orokorrean gizartean eta hedabideetan duen paperaren isla ere bada. Entretenigarri hutsa bihurtu du, baina orduan zeinek ematen dizkigu arteak eskaintzen dizkigun galderak eta gure gizartearen arazoak hausnartzeko baliatzen digun tarte hori? Inork ez. Inoiz baino beharrezkoagoa den une honetan, gainera. EITBk baditu soberako baliabideak programa interesgarri gehiago ekoiztu ahal izateko.\n8.- “PRIMA EIJERRA” (AMAIA ZUBIRIA, ‘Nabil’, 2008)\nM.N.: Amaia Zubiria da?\nBADOK: Bai. Ba al dakizu Amaiarekin egindako saioan Napoka Iriaren abesti bat jarri niola?\nM.N.: Ah bai? Ilusio handia egiten dit.\nBADOK: Hori dela eta, zurekin egiterakoan bai ala bai Amaiaren abesti bat jarri behar nizula erabaki nuen. Amaiak hasiera batean ez zuen asmatu, baina Napoka zela argitzean, zera esan zidan: ”Gustatzen zaizkit, oso soinu polita dute. Sinpletasun ederra lortzen dute, eta soinu horren barrena, mundu guztitik at, trantzean sartzen direla ematen du. Aldi berean, batere mistikoak ez dira. Arruntak bezain bereziak dira…. Nik neska honi begia botata diot erabat, zerbait berezia duela iruditu zait beti.”\nM.N.: Uau! Anderri pasa behar dizkiot hitz horiek. Gurasoen ondare moduan jaso ditut Amaiaren hainbat binilo (Txomin Artolarekin egindako Folk-lore sorta). Gero, Tumatxak saioan ere, Amaiaren hainbat bideo azaldu ziren eta harrituta utzi ninduten, bere hitz eta jarrerekin. Bere alderdi kritiko eta feminista hori ez bainuen ezagutzen.\nBADOK: Bizitza aberatsa izan du Amaiak, onerako eta txarrerako, eta oso pertsona interesgarria eta berezia da.\nM.N.: Bera bezalako gehiago behar ditugu. Ahobete hortz utzi ninduen bere energia eta freskura horrekin.\nBADOK: Zure kazetari alderdia ekarri nahi nuen mahaira. Tarte batez Berria-n zutabekide izan zintudan. Nik bere horretan jarraitzen dut nahiz eta behin baino gehiagotan blokeatuta sentitzen naizen eta bertan behera uzteko tentaldiak izaten ditudala onartu behar. Dirudiena baino gogorragoa baita, batipat zertaz hitz egin erabakitzea. Zer moduz eraman zenuen zuk lan hura?\nM.N.: Ufff! Ez nuen oso ondo eraman, egia esan. Hasieran hobeto baina bukaera aldera larritzen hasi nintzen. Harritzekoa bada ere, niri jendaurrean azaltzeak lotsa handia ematen dit eta zutabearen kasuan, euskal “inteligentsia” guztiaren begiak nire gainean senti nitzakeen, kar, kar. Horrek kriston autoexijentzia eragiten zidan eta blokeora bultzatzen ninduen. Baina era berean gustura geratzen nintzen, oso atsegina egiten zitzaidan kontatu nahi nituen hainbat gauza espresatu ahal izateko tarte hura izatea. Gazitik eta gozotik zuen. Gauza da niri idaztea asko gustatzen zaidala, kazetari ikasketak egin baititut, baina profesionalki oso gutxi aritu naiz eta zutabeak alderdi hori berreskuratzeko aukera ematen zidan.\nBADOK: Niri ondoen funtzionatzen didana automugaketak ezartzea da. Esate baterako, beti asteko egun berean eta derrigorrez azken hamabost egunetan entzundako disko bati buruz idaztea. Erritual bat bilakatzea oso lagungarria zait.\nM.N.: Ni esperientzia pertsonaletan oinarritzen nintzen gehienbat, baina sarritan ez neukan ezer berezirik kontatzeko eta horrek autoerrepikatzera eramaten ninduen eta hor azaltzen zen blokeoa eta larritasuna. Baina, beno, oro har oso esperientzia positiboa eta aberasgarria izan zen.\nBADOK: Idazteaz ari garela, zure abestien hitzak zureak dira, ezta?\nM.N.: Bai eta nire buruaz aritzen naiz gehienbat. Kamuflatzen saiatzen naiz baina ezin, kar, kar.\n9.- “YOU DON’S KNOW WHAT LOVE IS” (Diamanda Galas, ‘All the way’, 2017)\nBADOK: Abesten hasten denean asmatuko duzula ziur naiz.\nM.N.: Ez dakit ba. Piano horrek euskalduna dirudi.\nBADOK: Ezta gutxiago ere, kar kar, utz ezazu pixka bat gehiago abesten. Tira, pistatxo bat emango dizut: elkarrizketan aipatu dugu bere izena.\nM.N.: Ah bai! Noski, Diamanda Galas da! Zein handia!\nBADOK: Horixe bera! Ertzera joan nahi nuen oraingo honetan. Ahotsa instrumentu baten moduan erabili eta ahots horren aukera eta ahalmen guztien arakatze etengabera, hain zuzen ere. Zeure ahotsa bilatzen ari zara, hainbat zentzutan (fisikoa eta nortasuna)? Inoiz pentsatu duzu horrelako muturreko musika egitea? Lehen aipatu duzun Mike Pattonen antzera, adibidez.\nM.N.: Bai, pentsatu dut, baina gero estudiora iristen naiz eta kosta egiten zait alde horretatik jotzea. Baina noizbait egingo dut.\nBADOK: Zure diskoa klasiko samarra da alde horretatik.\nM.N.: Bai, erabat laua da. Onartzen dut.\nBADOK: Entzunaldiekin irabazi egiten duen disko horietakoa da eta lan bikaina dela deritzot, baina doinu abstraktuago eta apurtzaileagoetan gustura entzungo zintuzket.\nM.N.: Benetan nahi dut era horretako zerbait arriskutsuago eta frikiagoa egitea. Animatzea falta zait.\nBADOK: Nik animatzen zaitut. Hemen entzule bat baduzu behintzat.\nM.N.: Eskertzen dizut. Ea ba behingoz animatzen naizen. Bestalde, nire oraingo egia egin dudan disko hau da, eta horri erantzun behar diot. Baina beste egia batzuetarako garaia iritsiko da ere.\nBADOK: Hori da, ez daukazu zertan behartzerik. Artifiziala litzateke. Zure hitz hauek, hala ere, grina hori erakusten dute, hor barruan duzu: “Ahotsa beti da erronka bat niretzat. Beti nahi izaten dut barruan dudan hori erakutsi. Neure buruari esaten diot jolasteko, eta ea zer topatzen dudan. Ibai Gogortzari zor diot kantu hori modu horretan egitea… Hark proposatu zidan hortxe mugan-mugan dagoen ahots horrekin kantatzea, ahotsa agertu eta desagertzen den puntu horretan”. Hortik abiatu naiz galdera hau prestatzeko… Inkonformista naiz ahotsarekin, baina uste dut diskoan badagoela aniztasun bat behintzat.\nM.N.: Bai, erabat. Niri ahotsa eta kantatzea da gehien gustatzen zaidana eta eremu horretan ikertu eta esperimentatzea. Napokan agian gehiago esperimentatzen nuen eta orain gutxiago. Baina diozun bezala, grina nire barnean dago eta aterako da, uneren batetan.\n10.- “JO NO CANTO PER LA VEU” (MARIA ARNAL I MARCEL BAGES, ’45 cerebros y un corazon’, 2017)\nM.N.: Silvia Perez Cruz da?\nM.N.: Orduan “bestea” da, Maria Arnal.\nBADOK: Kar, kar, bai, hori da, “bestea”. Silviaren oso antzekoa baita. Gustatzen?\nM.N.: Ez naiz oso zalea, egia esan. Ez dakit oso ondo zergatik baina aipatutako “benetakotasun” horren inguruan nire zalantzak ditut.\nBADOK: Niri antzera pasatzen zait.\nM.N.: Orduan zintzoki esango dizut, hain “barrutik”, hain “sakona”, hain sentikorra! Ai… azkenean ez zait benetakoa egiten. Moda puntu bat ez ote den kezkatzen nau. Zuzenean Silvia ikusi dut eta teknikoki ikaragarria izan arren, ez ninduen bete. Eta gainera jende guztiak kristona dela esaten dizunean badakizu zer gertatzen den…\nBADOK: Estilo eta bide berri eta ezberdinen arakatze horretan, euskara ez den beste hizkuntza batean kantatzea edota konposatzea pentsatu al duzu inoiz?\nM.N.: Pentsatu dut eta ingelesez abestiren bat egin izan dut, baina ez naiz eroso sentitzen, ezta gaztelaniaz ere. Agian etorkizunean, kolaborazio moduan eta beti modu natural batean, izan liteke, baina ez une honetan. Euskaraz erabat aske sentitzen naiz nahi dudana egiteko eta ez daukat beste ezeren beharrik.\nETIKETAK:Amaia ZubiriaAnariAnder MujikaBelarmiñakBerri TxarrakDrumkoptersDual SplitIbai GogortzaIlargi AgirreJabier MuguruzaJoseba BaleztenaKashbadMiceMiren NarbaizaMoby DickNagore EtxabeNapoka IriaPerlakSerpienteTxomin ArtolaXabi Sagasta


Ciudad Realen anfibio eta narrasti bila 2 egun ibili ostian, Jaengo Sierra de Andújar parke naturalera jeitsi ginan, Aitor Montes Arrondo eta ni, beste 2 egunetan katamotz iberiarra ikusteko saiakeria itxeko asmuakin. Katamotz iberiarra (Lynx pardinus) iberir penintsulako endemismo bat da, oso espezie ezaguna, besteak beste, munduko felino mehatxatuena izatiarren. Ixa indibiduo danak bi populazio nagusitan banatzen dia; Doñanan eta Andujarren. Azken hau da gainera nukleorik potentiena.\nKatamotza ikusteko garai onena abendu eta urtarrila bueltan izaten da, araldixan egoten dianez, alde batetik bestera mugitzen ibiltzen dialako, aktibitate askokin. Beraz, printzipioz behintzat, katamotza ikusteko garairik onenian eta lekurik onenera ginduazen! Gainera, gaur egun dauden blog eta web orrialde guztiekin, pixka bat salseau ostian, laster enterau ginan zeintzuk dian "katuan" zain egoteko punturik egokixenak.\nGabaz iritsi ginan bertara eta lotarako lekuan pentsatzen, katamotza ikusteko puntu egoki hoietako batera jutia erabaki genun. Parke naturalian sartu bezain laster hasi ginan abiadura moteltzeko eskatzen zuten kartelak ikusten, danak katamotzan argazkixakin. Kartel hoiek ikustian tripak dantzan jarri zitzaizkigun!\nMendixan ondo barneratuta, zuloz betetako pista bat hartu genduan, eta begixak errepidian adi adi geneuzkala... toma! katamotz bat errepide bazterrian, furgonetatik 2 metrotara! Geldi-geldi zauan eta iluntasunian ez naban ikusi bere ondotik pasau eta mugitxu zan arte. Frontalak piztu eta zelaixan behera juten ikusi genduan. Puff, iritsi orduko katamotz bat! Eta norberangandik 2 metrora gainera! Bizitzako 1. katamotz iberiarra, dudarik gabe, bizitza guztian gogoratuko doten momentu bat.\nKriston emoziuakin jarraitxu genun aurrera, gaba pasatzeko buruan geneukan lekura iritsi arte. Furgonetiantzat leku aproposa topau, afaldu eta lotara. Katamotzak zapaltzen daban lurretan lo itxiak emozio berezixa ematen zion gaba horri.\nHurrengo egunian, goiz esnatu eta katamotzan zain jarri ginan. Pistatik, bailarako eremu zabal bat ikusten zan, eta prismatikuak hartuta, adi egon eta pazientzia eukitzia tokatzen zan.\nKatamotz iberiarran habitata, geunden lekutik ikusten genduana\nOso zaila zan horren espazio zabalian eta zuhaixka artian katamotz bat lokalizatzia, baina gu bezelako naturzale ugari elkartu ginan inguruan eta hainbeste begikin, baten batek ikusteko probabilidade asko zeuden.\nHala, goiz erdixan, pistan goraoko partetik katamotz bat lokalizau zutela esan ziguten. Tripak berriz ere dantzan! Segitxuan bertaratu ginan eta katamotza nun zauan esan ziguten. Kostau jakun ikustia, lekutan zauan! Baina han zauan, granitozko harkaitz baten gainian jarritxa, gure 2. katamotz iberiarra!\nKatamotz iberiarra (Lynx pardinus)\nHarri gainian jarritxa denbora bat pasau ostian, jeitsi eta landare artian desagertu zan.\nArratsaldian abisu berri bat jaso genduan, berriz ere agertu zala katamotz berdina. Oinguan zelai baten ibiltzen ikusi genun, baina ganoraz ikusteko urrutiegi jarraitzen zaban.\nEguna bukatziar zaola, pista azpitik gertu, katamotz ar bat beste ar bati jarraika zebilela abisau ziguten. Halako batian bat pasau zan trotian gure paretik. Pare bat segundu besterik ezian izan, zuhaixken artetik azaldu zan tartetxo baten. Bere norabidia ikusitxa, eta hurrengo nun irten zitekeen ideia inda, kamariakin prest jarri nitzan. Hantxe azaldu zan eta argazki petral batzuk itxen laga zigun behintzat, berriz ere landare artian ezkutau zan arte.\nEz genduan berriz ikustia lortzen, ez hau ez bestia, eta beste batzuk esan zutenez, burrukaldi txiki bat in eta beste alderako noranzkua hartu zuten berriz. Edarra izango zan ba burrukatxo hori kustia! Pena...\n2 minutu barru, bailaran beste puntan ikusi genitxun bixak, bata bestiaz oso pendiente. Korrika hasten zian, geratu, bestia nun zauan begiratu...\nPista batera heldu eta handik mendixan gora desagertu zian bi katamotzak. 3. eta 4. katamotzak zian!! Eta oinguan nahiko gertu ikusi genduan bat behintzat!\nBeste behin ere pozik bukatu genun eguna. Katamotza ikusitxa, hurrengo egunerako gure nahixa, gertuau ikustia zan. Eta posible zan, batez ere gizakixangan daukan konfiantza ikusitxa. Hori izan zan gehixen harritxu ninduna. Bost axola dio gizakixa iguruan ibiltziak eta guztiz paso itxen dau gutaz. Entzutekuak zian bertan ezagututako jendiak kontautako anekdotak. Argazkixak ere erakutsi zizkiguten, katamotza pistan jendian ondotik lasai asko pasatzen. Ikustekua!\nHurrengo egunian (abenduak 30) askoz jende gutxiau elkartu ginan. Katamotza lokalizatzeko begi gutxiau, baina azaldu ezkero, lasai disfrutatzeko askoz hobeto. Flojo hasi zan eguna, goiz guztian mugimendurik gabe... Beste jendiakin hitz egin, esperientziak entzun... eta hantxe, denborapasan...\nLantzian behin, beste espezie batzuk ikusten genitxun sikiera.\nMika urdinak (Cyanopica cyanus)\nBuztanluzia (Aegithalos caudatus)\nErregetxo bekainzurixa (Regulus ignicapilla)\nSai arreak (Gyps fulvus)\nSai motza (Aegypius monachus)\nIberiar eguzki-arrano bikotia (Aquila adalberti)\nPirineotar basahuntzak (Capra pyrenaica)\nOreina (Cervus elaphus)\nEguna aurrera zixen eta iluntzen hasteko denbora gutxi falta zan. Etxerako bueltia hartu biharra geneukan laster eta beste katamotz bat ikusteko aukerak amaitzen ai zitzaizkigun. Baina bat-batian, gure atzetik pasau zan bat! 5. katamotza!\nBere noranzkua ikusitxa, aurrerago pista gurutzatuko zabala ematen zaban. 10 bat lagun izango ginan bertan eta poliki eta ixilik pistan aurreruntz jun ginan, katamotzak pista zeharkatzia espero genduan lekura. Muturren paretik pasau ahal jakula jakinda, puff, oinguan bai tripak dantzan!\nNundik gurutzatuko ote dau pista katamotzak? Danok adi!\nDanak adi-adi, kamariakin prest, landare artera begira, eta bat-batian inok espero ez bezela, gure atzetik gurutzatu zaban pistia. Gugandik 10 metro eskasera! Baina beste aldera begira geundenez, konturau ginanerako pista erdi pasauta zakan eta ezigun argazkirik ateratzeko astirik eman. Ze inpotentzia!!! Hala ere, argazkixa atera ez arren, gure buruan betirako geratuko da irudi hori. Katamotza gure ondotik 10 metrotara pasatzen!\nPistia gurutzatu ostian, landare artian desagertu zan berriro, baina denbora gutxira pareko magalian azaldu zan. Lasai asko ibili zan bertan, harri baten jarri arte.\nMinutu batzuk jarritxa egon ostian, mugitzen hasi zan berriz. Mendixan gora jun zan, gero beste aldetik jeisteko.\nAsko urrutiratu zan eta bere pista galdu genduan. Ordurako iluntzen hasitxa zauan eta etxera bueltatzeko momentua zan.\nIlunabarra, Sierra de Andújar parke naturalian\nEmaitzekin oso pozik bueltau ginan. 2 eguneko egonaldixan 5 katamotz ikusitxa, hoietako bat furgoneta onduan eta beste bat 10 metrotara pasatzen, ezin kejau! Egixa esan, denbora asko pasau genduan zain, baina dudarik gabe, merezi izan daban esperientzia izan zan. Berriz ere bueltauko geran inpresiua dakat.\nHolaxe bukatzen zan Ciudad Real eta Jaengo lurretara indako gabonetako bidaia.\nEgilea: Ander Izagirre Egaña Ordua: 17:08 iruzkinik ez:\nEgilea: Ander Izagirre Egaña Ordua: 15:49 2 iruzkin:


Vanvey - Wikipedia, entziklopedia askea.\nPhilippe VINCENT (2014-2020)\n47° 50′ 03″ N, 4° 42′ 31″ E / 47.8342°N,4.7086°E / 47.8342; 4.7086Koordenatuak: 47° 50′ 03″ N, 4° 42′ 31″ E / 47.8342°N,4.7086°E / 47.8342; 4.7086\nLouesme, Maisey-le-Duc, Villiers-le-Duc eta Voulaines-les-Templiers\nVanvey Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 244 biztanle zituen.\n2007an Vanvey udalerrian erroldatutako biztanleak 271 ziren. Familiak 120 ziren, horien artean 37 pertsona bakarrekoak ziren (11 bakarrik bizi ziren gizonak eta 26 bakarrik bizi ziren emakumeak), 45 seme-alabarik gabeko familiak ziren, 34 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 153 etxebizitza zeuden, 119 familiaren etxebizitza nagusia ziren, 17 bigarren erresidentzia ziren eta 17 hutsik zeuden. 147 etxeak ziren eta 3 apartamentuak ziren. 119 etxebizitza nagusietatik 100 bere jabearen bizilekua ziren, 17 alokairuan okupaturik zeuden eta 3 doan lagata zeuden; 4 etxek bi gela zituzten, 24 etxek hiru zituzten, 40 etxek lau zituzten eta 53 etxek bost zituzten. 60 etxek euren parking plaza propioa zuten azpian. 51 etxetan ibilgailu bat zegoen eta 42 etxetan bat baino gehiago zituzten.\nVanvey udalerriko biztanleria-piramidea 2009an .\n2007an lan egiteko adina zuten pertsonak 175 ziren, horien artean 106 aktiboak ziren eta 69 inaktiboak ziren. 106 pertsona aktiboetatik 90 lanean zeuden (53 gizon eta 37 emakume) eta 17 langabezian zeuden (9 gizon eta 8 emakume). 69 pertsona inaktiboetatik 24 erretiraturik zeuden, 17 ikasten zeuden eta 28 "bestelako inaktibo" gisa sailkaturik zeuden.\n2009an Vanvey udalerrian 130 unitate fiskal zeuden, 258 pertsonek osaturik. Pertsona bakoitzeko diru-sarrera fiskalaren mediana urteko 13.934 euro zen.\n2007an zeuden 15 komertzioetatik, 1 erauzte enpresa zen, 4 bestelako produktu industrialen fabrikazioko enpresak ziren, 3 eraikuntza enpresak ziren, 4 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen eta 1 finantziazio enpresa zen.\nBNF: 15250942n (data)


Christina Obergföll - Wikipedia, entziklopedia askea.\nChristina Obergföll (Lahr, 1981eko abuztuaren 22a) alemaniar xabalina jaurtitzaile ohia da . 2013an Munduko txapelduna izan zen. 70,20 metroko jaurtiketa da bere marka pertsonala, Alemaniako errekorra izanik. Gainera, marka horrekin historiako munduko laugarrena da.\nLahr/Schwarzwald, 1981eko abuztuaren 22a (39 urte)\nBoris Obergföll (en) (2013 -\nFriburgoko Unibertsitatea : kirol, ingeles\nxabalinaria eta atleta\nSilbernes Lorbeerblatt (2012)\nGerman Sportspersonality of the Year (2013)\n2005eko Atletismoko Munduko Txapelketan, Obergföll-ek zilarrezko domina irabazi zuen Europako errekorra eginez (70,03 m), Osleidys Menéndez-en atzetik bigarren gelditu zen, proba berean munduko errekor berria ezarriz.\nObergföllek 4. postua lortu zuen 2006an Goteborgen egin zen Europako Atletismo Txapelketan .\n70,20 metrorekin, bere Europako errekorra hobetu zuen 2007ko ekainaren 23an Munichen jokatu zen Europako Kopako Super Liga txapelketan.\n2008ko Udako Olinpiar Jokoetan zilarrezko domina irabazi zuen, baina Europako errekorra galdu zuen, Barbora Špotákovák egin zuen eta.\nLondresko 2012ko Olinpiar Jokoetan bere ibilbide profesionaleko arrakasta handiena errepikatu zuen, zilarrezko domina irabazi zuenean.\n2013ko Moskun egin zen Munduko Atletismo Txapelketan, Obergföll-ek urrea lortu zuen 69,05 metroko jaurtiketarekin. 2013an ere Boris Henryrekin ezkondu zen. Ibilbide profesionalaz aparte, Boris Henry xabalina jaurtitzaile alemaniarrarekin ezkondu zen.\nObergföll-ek 2014an lehiatzeaz utzi zion, haurdun zegoelako, baina 2015eko Munduko Txapelketan parte hartu zuen eta laugarren postua lortu zuen. Azkenik, 2016an, zortzigarren amaitu zituen Olinpiar Jokoetan eta txapelketa hau amaitzean erretiratu zen.\nSteffi Nerius eta Obergföll 2007ko Munduko Txapelketan ospatzen.\nMultimedia: Christina Obergföll\nAzken aldaketa 23 otsaila 2021(e)an, 21:08(e)tan\nOrriaren azken aldaketa: 23 otsaila 2021, 21:08.


Entremanos | Sustapen sozio-laboralerako elkartea | Definizioa eta Egitura\nNon nago? > Entremanos > Definizioa eta Egitura\nENTREMANOS elkartearen egitura osoa pertsonarengan zentratutako planifikazioan oinarritzen da eta, beraz, ezinbestekoa da lan arloak ezgaitasun espezifikoak nahiz arruntak dituzten pertsonen eskura jartzen dituen aukera guztiak estaltzea. Horrelako egitura bat mantentzeko, sareko ikuspegi berritzaile eta malgua erabiliz planifikatu behar ditugu gure ekintzak.\n"Uste dugunean biharko eguna sekula iritsiko ez\ndela, konturatu orduko jada iragana izango da."\nAEN bat duten pertsonek gaztetako zailtasun berberak izan ohi dituzte helduaroan, nahiz eta hainbat laguntza garatu dituzten hezkuntzan eta beste hainbat esparrutan. Duela gutxi Europan eta Espainian egin dituzten hainbatazterlanek agerian utzi dute AEN bat duten heldu gehienek ez dutela sekula produkzio edo lan arloko jarduerarik garatzen eta oso neurri mugatuan integratzen direla gizartean edo komunitatean (ad. Autismo Europa, 2003; Belichón eta cols. 2008; Álvarez eta cols., 2009).\nENTREMANOS elkarteak konpromisoa hartzen du AEN bat duten pertsonen laneratzea erraztuko duen egitura eta antolakuntza eskaintzeko. Horretarako, bizi osoko orientazioa eta jarraipena egiten ditu eta eremu guztiak estaltzen ditu APNABIren laguntzarekin: arreta klinikoa, familiaren babesa, aisialdia eta denbora librea, etab.\nAEN bat duten pertsonak esparru eta ingurune desberdinetatik irits daitezke ENTREMANOS elkartera, baina hasieratik bilatzen da pertsonarengan zentratutako plangintzan oinarritutako orientazioa, laguntza indibidualizatuekin eta betiere, premia materialak estaltzeaz haratago, beren autonomia eta garapen pertsonal zein soziala indartzea helburutzat harturik.\nENTREMANOS elkarteak apustu sendoa egin du AEN bat duten pertsonak lan ingurune arruntetan sartzearen alde, eta horretarako Laguntzadun Enpleguaren metodologia erabili eta garatzen du, baina enplegu babestuak eskaintzen dituen aukerak ahaztu gabe.\nDefinizio eta egitura hauekin, gure helburua da AEN bat duten helduak gizarteko eragile aktibo bihurtzea, eguneroko bizitzan parte har dezaten eta gizarteak beren lana aitor diezaien.


36’2 milioiko Aurrekontuak onartu ditu Plenoak, oposizioko botorik gabe | Mondraberri Arrasateko Ataria\nHasiera Albisteak 36’2 milioiko Aurrekontuak onartu ditu Plenoak, oposizioko botorik gabe\n36’2 milioiko Aurrekontuak onartu ditu Plenoak, oposizioko botorik gabe\nEAJ-PNVek azpimarratu du Gizarte Zerbitzuetara 3’8 milioi bideratuko direla. EH Bilduk erantzun du Udalak Hirigintzara 3’6 milioi bideratuko dituela. Ahal Dugu Arrasatek prentsa-ohar bidez adierazi du Aurrekontu hauek “ez dietela Arrasateko gehiengo sozialen beharrei erantzuten”.\nUdalbatzaren hastapenetan, EH Bilduk eta EAJ-PNVek euren babesak azaldu dizkiete Maider Morras eta bere familiari, zinegotzi honen senide bat zendu delako, baita Arrasaten txarto pasatzen ari diren familia guztiei ere.\nGaurko Udalbatzan 2021erako Aurrekontuen proposamena aztertu, debatitu eta bozkatu da. Zinegotzien adierazpenak goiko bideoan dituzue ikus-entzungai (-01:47:25 segundotik aurrera). Baita laburturik ondorengo parrafoetan ere.\nAnuska Ezkurra (EAJ-PNV):\nEsan daiteke puntu garrantzitsu bat dela honakoa. Udal-gobernu bezala, Aurrekontu hauek oposizioari aurkeztu diogu, 36.202.000 eurokoak dira, eta hiru oinarri ditu:\nZuhurrak dira, denok jakin dakigulako 2020 urte oso gogorra izan dela guztiontzat. Azken hilabeteetan kreditu aldaketak egin behar izan dira, Aurrekontuak erreminta biziak baitira. Sarrerak asko jaitsi dira, eta behar gehiago identifikatu ditugulako.\nAurrekontuek ezin dute inor atzean utzi. Gure apostu hori erakusten du Gizarte Zerbitzuek 3.812.000 milioiko aurrekontua izateak. Hau da, Aurrekontu osoaren %14a Garapen Komunitariora bideratuko da. Bertara 370.000 gehiago bideratu dira 2020an.\nAurrerakoiak dira, baina aldi berean ehun ekonomikoak aurrera jarraitu behar du. Ezin da herria geldiarazi. Igoera handia ere Tokiko Merkataritza eta Ostalaritzara izango dute. Baita Euskara eta Kultura ataletan ere.\nBadakigu ia 2 milioi gutxiagoko sarrerak izango ditugula. Horrek behartzen gaitu mailegu bat eskatzera, eta hala egingo du Udalak, gastuei aurre egiteko, orain da unea, eta 0 zor dagoelako.\nAurrekontuen negoziaketari dagokionez, Arrasate Elkarrekin erantzun zigun gurekin ez zuela ezer negoziatzeko. EH Bilduk baietz erantzun zigun, eta jarrera positiboa jaso dugu. Astero-astero bildu gara.\nZuek lehen bilerara etorri zineten 9 titularrekin, eta gu bigarren bileran ateak zabaldu genizkien, babes zabala nahi genuelako.\nZintzotasunez diot gure sentsazioa positiboak izan direla, baina atzo gaueko erabakiarekin dezepzionatuta gaude. Izan ere, mahai gainean aukera paregabea izan dugulako. Ekobulebarraren gaian ere puntu bateragarriak genituen.\nKepa Urteaga (EH Bildu):\nPozten gara Gobernuak gurekin negoziatzeko borondatea izatea. Eta espero dugu horrela jarraitzea, Herri honentzat baliagarria izango litzatekeelako.\nGure proposamena ez zenuten ezer jakin nahi izan. Guk ezin ditugu Aurrekontu hauek babestu, hein handi batean zementora doalako. Eurobulebarraren moratoria bat eskatu dizuegu.\nHonekin 1’5 milioi zorpetuko gara, ez da hobeto zorpetzea herritarren egoera larria hobetzeko zorpetzea. Beharrezkoa da urtean behin erabiliko den ur-parke batera dirutza zuzentzea?\nGu negoziatzen sartu ginen gure Laubide proiektua, beharrezkoa delako, baina zuek Eurobulebarraren obrak lehenago hasi dituzue. Mugitu zarete herritarrak altxatu direnean.\nHerriarentzat onuragarriak izango diren puntu asko aurkeztu ditugu. Ekobulebarretik ez duzue zentimo bat kendu nahi izan, baina onartu duzue autobus geltokia lekualdatzea.\nAurtengo exekuzio maila barregarria izan da: arrastaka dakarkizue Musika Etxea (2 urte inguruko atzerapena du), Kulturola (%25era ez da iristen, baina martxorako bukatuta egon behar zuen), Azokaren berritzea, Amaia Antzokia, Eguneko Zentroa, Emakume Txokoaren segurtasuna eta kokapena,…\nHerritarrengandik oso urruti dago zuen Aurrekontu proposamena, eta eraikuntza enpresetatik hurbilegi.\nBeti diozue porlanaren diskurtsoa, porlana da Musika Eskola, igogailu publikoak,…? Horiek dira herri honek behar dituen proiektuak. Hirigintzaren aurrekontua Gizarte Zerbitzuena baino baxuagoa da.\nGuk negoziaketan edukiak aurkeztu genizkizuen. Martxotik gaur arte obrak ere paralizatu dira, baina denek aurrera jarraituko dute. Kulturola urrirako egongo da, edo urte bukaerarako bestela. Baliteke Arrasateko EH Bildu tamalez ez da gai EAJren Aurrekontuen alde bozkatzeko.\n200.000 euroko aldea dago Gizarte Zerbitzuen eta Hirigintzaren artean, hau da, ia-ia diru berbera bideratzen duzue. Kulturolaren harira, Moises Altunak dio enpresak ez dituela baldintzei erantzun nahi.\n“Ekobulebarra” ez da eko, hori porlan hutsa da, zuhaitzak aste batean inausiz eta hurrengoan moztuz. Horretan zorpetzen gaituzue.\nBi aldeak saiatu gara, baina gero ez duzue testuetatik koma bat ere aldatu, baina ez gaude ados zuen Aurrekontuekin. Eurobulebarreko dirua beste obrak bukatzeko beharko lirateke, eta hainbat herritarren biziraupenerako.\nEta datorren urtean kiroldegi berriarekin etorriko zarete. Horregatik ezkerreko politika baliatzea enplazatzen dugu Partidu Sozialista Obreroa, ezkerreko alderdi bat izan behar zenukete. Isilik betetzen duzue PNVren erabakiak.\nOrdea, ez dituzue guk, ezkerreko alderdi baten neurriak konpartitzen. Ikusi dugu, seguruenik herritarrak altxatu direlako, zuek (PNV) guregana etorri zarete.\nBizirauteko dutenentzat? Udal honetan edozein dagoela (EAJ, EH Bildu,…) baliabide nahikoak egongo dira. %14ko igoera izango dute Gizarte Zerbitzuek. Guk Arrasate atseginago baten alde egiten ari gara.\nProiektu guztiak aurrera egingo dute, jendaren onurarako. Baita kiroldegi garrantzitsu bat eta kirol-guneak ere. Esaten dizuegu oztopatzaileak zaretela, baina negoziaketetan jarrera eraikitzailea izan duzue oro har.\nGu Laubide proiektuan sartu gara, zuek “Ekobulebarrean” ez duzuelako alde batera utzi. Zuek ez duzue gure proposamena onartu, kea saldu diguzue.\nJoseba Ezpeleta (EH Bildu):\nNegoziaketa prozedurari dagokionez, oso positiboki baloratzen dut, baina zehaztu behar da: zuhurra da 3’2 milioi zorpetzea behar ez denean. Diozue Aurrekontu aurrekoiak direla, baina pleno honetan bertan onartu duzue lanpostu ez-duinak sortzea.\nAhal Dugu Arrasate:\nAhal Dugu Arrasatek informatu du Igor Urizar orain arte Elkarrekin Arrasate udal-taldeko zinegotziak kargua utzi duela, eta zerrendako hurrengo pertsona, Eva Abuin-ek ordezkatuko duela.\n“Kudeaketa administratiboak medio, Eva Abuinek otsailean hartuko du kargua eta ondorioz abenduko plenoan Elkarrekin Arrasate koalizioak ez du ordezkaritza instituzionalik izango”. Hala ere, 2021eko Aurrekontuen inguruan ondorengoa adierazi dute prentsa-ohar bide:\n“Gure ustez aurrekontu hauek ez diete Arrasateko gehiengo sozialen, klase popular eta langile familien, beharrei erantzuten. Zerbitzu publiko eta laguntza sozialak indartzea inoiz baino beharrezkoago denean, pandemia honek sistemaren zuloak azaleratu dituenean, Arrasateko udal gobernuak krisi sozial eta ekonomiko honek sakondu dituen desberdintasunak egonkortu eta areago egingo ditu aurkeztu dituen aurrekontu hauekin. Aurrekontu hauek EAJ eta PSOE-ren programa neoliberalak burutzen dituzte, klase ezberdintasun, patriarkatu, krisi ekologiko edo arrazakeria estrukturalak sendotuz”.\n“Gu bestalde eredu honen aurka gaude eta ondorioz EAJ eta PSOEren proiektu politikoaren aurka eta adibide sinboliko batzuen bitartez azalduko dezakegu:\nObra eta zementuaren eskutiko ondasun publikoaren pribatizazioa justifikatzeko EKO hitza erabiltzen dute herriko berdeguneak murrizten dituzten bitartean.\nObra eta proiektu desberdinak tokian bizi diren bizilagunekin ez dituzte lantzen eta aldi berean parte hartze batzorde fantasma bat eratu publikoki partaidetzaz gobernatzen dutela esanez aurpegia garbitzeko.\nGabonetako argien aurrekontua, urtero hazten dena, justifikatze aldera herriko komertzioak laguntzen dituztela diote baina gure herriko auzoetan ez dute argi triste bat ipintzen, hauen abandonu egoera berriz ere azaleratuz.\nEAJ-PSOE gobernuak, egoera honetan egonda eta dauzkagun arauekin (taberna itxiak eta etxeratzeko agindua) gau osoan gabonetak argiak piztuta dauzkan bitartean herritar eta familia ugarik argia ordaintzeko edo eta etxea bero mantentzeko zailtasun larriak dituzte hilabetero.\nBerriz ere, udal gobernu honek aurrekontu hauekin bizilagunen beharrei bizkarra ematen gobernatzea erabaki du, bere programa pribatizatzaile eta atzerakoia jarraituz 2020-an ezer ez gertatu ez balitz bezala”.\nDebatearen ostean, bozketa egin da, eta ondorengoak izan dira emaitzak:\nAlde: 12 (EAJ-PNV eta PSE)\nAurka: 7 (EH Bildu)


Fundraiser ideiak arrakastatsuak: notecards inprimagarriak\nPaperezko eskulanak Txartela egitea\nEskola arrakastatsua eta Clubaren fundraising ideiak: notecards inprimagarriak\nNola sortu seme-alabek egindako artea\nBizitza luzaroan lan egin nuen idazkari gisa inprimagailu azkar batean. Ikaskuntzako esperientzia bikaina eta ideia berri asko eman zidan. Bezeroek "god awful" -ek "erabat harrigarria" kalitatean banatu zituzten lan inprimagarriak ekarriko lituzke. Bezero partikular bat nabarmentzen da jendearentzat, eta gaur eguneko proiektu zoragarriak gogoratzen ditut.\nBezero hau tokiko ikastetxe batean gertatu zen. Eskola ez zen ohiko eskola, baina K-12 programa bat eskaini zuen erakunde pribatu garestia zen. Funtsezkoa zen beti fundraisers bakarrarekin, eskolan joateko gai diren ikasleei laguntzeko. Guztiek diru-bilketarako ideia bat gainditu nahi diezue, ikastetxeak, scout taldeak eta elizak arrakastaz erabili ahal izan ditzaten. Izan ere, edozein taldetan lan egingo du; dirua irabazteko behar duten erakundea mantentzeko.\nIkasleek egiten zuten artelanen eskaneatzea eta notecards ederrak sortzea zen. Ondoren, txartelak paketatze komertzialetan sartu ziren paketatuta eta inprimatu eta moztu ondoren salgai jarri ziren. Haurrentzako artea agian ez da izango jendeak erostera eraman nahi duen zerbait, baina desberdina dela diot. Zerbait magikoa gertatzen da koloretsua haurrentzako artea hartzen duzunean eta digitalki tamaina txikian software grafikoan murriztu eta gero kartoizko papera inprimatu. Harrigarriro profesionala dirudi eta marketing tresna bikaina egiten du!\nTutorial honek salmentan notecards nola egin ahal izateko erakutsiko dizu hasiera-amaierara arte. Ez da zaila.\nHaurrentzako artelan koloretsu.\nIrudi digitalen softwarea\nLaser Printer (Erabili kopia laser inprimagailu bat emaitza onenetarako)\n* Aukerako erregela\n* Optional Xacto Knife\nNola egin diru-laguntzako notecards urratsak: 1\nMicrosoft Office Argitaratzailea nire softwarea erabiltzeko aukeratu nuen, argitalpen software arrunta delako. Ez da diseinatzaile grafikoen aukerarik, baina proiektu horretarako lan egingo du. Jende gehienak Publisher izango ditu ordenagailuetan.\nAukeratu kolore biziko artelan batzuk eta eskaneatu.\nGorde zure irudiak ordenagailuko karpeta egokian, geroago aurkitu ditzakezula.\nIreki paisaia (11 x 8,5 hazbeteko) dokumentu hutsa Microsoft Office Argitaratzailean edo aukeratutako argitalpen softwarea. Kontzeptuak berdinak izango dira, erabili nahi duzun softwarea.\nJarri zero zenbakia marjinen kutxan.\nNola egin diru-laguntzako Notecards urratsak: 2\nMarjinak konfiguratu goiko argazkia erabiliz gida gisa.\nZiurtatu orrialde horizontalean eta bertikalean zatitzen duen gida duzula.\nJarraitu zure gida tresna markatzeko .25 hazbeteko marjinak erreferentzia gisa erabiliz argazkia erabiliz.\nNola egin diru-laguntzako Notecards urratsak: 3\nSartu irudiaren goiko bi koadroetan goiko irudian bezala.\nZure irudia apur bat handixe izan daiteke baina ez kezkatu. Irudiaren gainean klik egin eta tamainaz aldatzeko aukera izango duzu maiuskulen tekla sakatuta eta sagua arrastatuz, koadroa zure plazan egokitzen den arte.\nErrepikatu bi urratsa, irudi bat bigarren beheko karratuan jarriz.\nNola egin diru-laguntzarik gabeko jakinarazpenen pausoan: 4\nSartu testu koadro bat zure dokumentuan.\nTestu-koadro hau zure artea, ikastetxea edo zure erakundeari buruz pixka bat sortutako ikaslearen deskribapen azkar bat gehitzeko leku aproposa da. Ziurtatu zure azalpenarekin sormena lortzen duzula!\nSartu zure logotipoaren kopia dokumentuan eta sartu txartela atzealdean nahi duzun lekuan.\nNola egin diru-laguntzako notecards-aren urratsa: 5\nEgin klik zure testu-koadroan eta biratu zure testua behera egiten duen arte. Zure inprimaketa eskuineko aldetik joango da txartela inprimatuta eta tolestuta dagoenean.\nNola egin diru-laguntzako notecards urratsak: 6\nGorde dokumentua PDF gisa.\nJarri zure dokumentuaren kopia flash disko batean eta burutu ezazu azkar inprimatu denda batera.\nNola egin diru-laguntzako notecards-aren urratsa: 7\nZure ohar-txartelak zure inprimagailu pertsonalean inprimatu arren, ez zait gomendatzen. Zure txartelak profesionalak izango dira aparteko dirua ordaintzera kalitatezko cardmastock-ekin inprimatuta duzula, goi-mailako laser bidezko kopiatzeko makina batekin. Askoz pozik egongo zara emaitza horrekin!\nInprimatu orrialdea erdian goiko aldean bezala. Eskuarekin eta Xacto labana batekin eskuz egin ditzakezun urrats bat da, baina errazagoa da erosketak txartelak moztu besterik ez izatea. Denda gehienek 500 orriko 500 karaktereko gutxieneko karga izango dute. Zergatik kezkatu zure printables-ek eskuz ebaki, makina batean orrialdeak jartzeko bi segundo falta behar dituztela. Garbi nahiz ebaki bat bermatzen da aldi bakoitzean!\nNola Fundraiser Notecards urratsak egin: 8\nTolestu zure txartelak erdia, eta paketatze txikizkako kaxak gutunazalekin.\nHori da! Irudikatu zenbat saltzeko behar duzun irabazi bat egiteko eta zure produktua sustatzen hasteko! Zure budding artistek zure salmentarik hoberenak izango dira! Gotta love it!\nErraza Origami Photo Holders Tutoretza\nModel Railroad Crossing bat zehaztuz\nLortu berreskuratutako zuraren itxura Buztingintza "Eskertzera"\nMoser: Erregeen edalontzia


Hizkuntza Politika eta Kultura\nLanbide Heziketa. LANBIDEZ\nElebide - Hizkuntza Eskubideak bermatzeko zerbitzua\nEuskara Tituluen Erregistroa\nEuskadiko Herriko Agintaritzaren Aldizkariak gaur argitaratu du Nelida Zaitegi de Miguel Euskadiko Eskola Kontseiluko presidente izendatzen duen agindua. Horrela bada, Maite Alonso Aranaren lekukoa hartuko du Zaitegik hezkuntza gaietarako kontsulta eta aholkularitza organo horren buruzagitzan.\nNelida Zaitegi, egun erretiroa hartuta dagoen maistra, pedagogo eta hezkuntza-ikuskaria da. Hezkuntza arloan izan duen ibilbide luzean -1967an ekin zion irakasle lanari Euskadiko ikastetxe publikoetan- nabarmentzekoak dira hezkuntza-zuzendaritza zein hezkuntza-lidergoaren arloan eginiko aholkularitza lanak, eta Elkarbizitza eta Bake Positiboaren inguruko prestakuntzari eskainitako eginahala. Nelida Zaitegi Eskola-Bizikidetzaren Estatuko Behatokiko kide da 2011tik, prestigio handiko pertsona gisa; Eskola-bizikidetzarako Convives elkarteko Ohorezko Presidenteorde ere bada (elkarte horren agerkari digitala zuzendu du 2012tik 2015era), Euskal Herriko FEAE – Hezkuntza Administratzaileen Foro Euoparreko kide izateaz gain.\nEuskadiko Eskola Kontseiluko presidente berria, gainera, hezkuntza arloko hamaika liburu eta argitalpenen egile ere bada. Sakon jorratu izan ditu lan horietan elkarbizitza, ebaluazioa eta autoebaluazioa, hezkidetza edo testu-liburuetako balore sexistak, beste hainbat gairen artean. Ikerlan ugaritan ere parte hartu izan du. Horietan nabarmentzekoa da Europako Batzordeak finantzatutako “Emakume eta gizonen arteko berdintasuna. Genero-estereotipoak gainditzera bidean. Erronka berrietarako gida-leroak” ikerketa-lana. Era berean, hainbat uda-ikastarotan zuzendari izan da, eta hamaika hitzaldi eta kongresutan hizlari. Azken hauetan eskola-bizikidetza, hezkuntza-lidergoa edo irakasle zein zuzendaritza taldeen formazioa izan ditu sarri bere hitzaldietako gai nagusi.\nEuskadiko Eskola Kontseilua, unibertsitatez besteko irakaskuntzako programazio orokorrarekin zerikusia duten gizarte eragileek parte hartzeko organo gorena da, baita Eusko Jaurlaritzak proposaturiko araudiari buruzko kontsulta eta aholkularitza organoa ere, hezkuntza gaietarako. Euskadiko Eskola Kontseiluaren funtzioren artean, hauek dira aipagarrienak: EAEn irakaskuntza garatzen duten arauei buruzko irizpenak egitea, irakaskuntzaren egoeraren inguruko txosten orokorra burutzea, eta bere ekimenez egoki deritzon beste edozein txosten osatzea.


A Zikloa - Urtean Zehar 1 - 3. domekea - 2020.eko Urtarrilaren 26a\nSenideok: Ondo etorriak Eukaristiaren jai haundira.\nGaur entzungo dogun Jainkoaren Hitza, herriarentzako askatasun bat dagola agertuko deusku. Ilunpean joian herriak argia ikusi eban eta poztu egin zan. Jesusek Galilean emon eutson hasierea bere Misinoari. Bihozbarritzea iragarten eban. Hortxe dei egin eutsen bere lehen ikasleei.\nGaur ere lankideak behar ditu Erreinuaren presentzia iragarteko. Lankidetza horrek, sarritan, erabateko bizi aldaketa (hori da bihozberritzea) eskatu dagike, iluntasun guztiak desagertu daitezan, gure bizitzak eta bihotzak argiari zabaltzea.\nSenideok: giro honetan emongo deutsogu hasierea gaurko ospakizunari.\nIlunpean doan Israelek erbestealdia sufritzen dau. Profetaren hitzak biziago egiten ditu herri horren itxaropena eta alaitasuna, eta argira zabaltzen begiak. ARGIA danari bihotza zabaltzen deutsonak, askapen osoa sentitzen dau bere baitan. Entzun dagigun profezi hau.\n2. irakurgaia: 1 Korintokoai 1,10-13. 17\nKorintoko kristau alkartea alderdikeriatan zatitua ebilen. Paulo apostoluak agirika egin eta batasunerako dei larria bialtzen deutse. Barri Onaren iragarleen inguruan sortu ziran alderdikeria horreek. Kristo da batasunaren bidea, esango deusku. Onartu dagigun beren testigantza eta deia.\nEntzungo dogunez, Jesusek Galilean hasi eban bere ministeritza eta hantxe dei egin eutsen bere lehen ikasleei. Lehen irakurgaian entzuna betetzen da Ebanjelioan. Jesusek bihozbarritzea aldarrikatzen dau, hurrean dagoala Jainkoaren Erreinua; Erreinu horren barri emoteko deitzen deutse lehen ikasleei. Entzun dagigun.\nJainkoaren Hitzak argituta, aurkeztu deioguzan Aita-Amari gure otoitzak premina guztien alde.\n1.- Elizaren alde: Espirituaren deiari leial jarraituz, predikatu daiala gure mundu honetan Jainkoaren Erreinua, zuzentasunaren erreinua, behartsuenen alde jokatuz. ESKATU DEIOGUN JAUNARI.\n2.- Nazinoetako agintarien alde: alkarrizketaren bidez, zabaldu daiezela hainbeste lekutan gerrak eta indartsuenen egoismoak desegindako bake-bideak, eta pertsona guztien duintasuna errespetatu dadila. ESKATU DEIOGUN JAUNARI.\n3.- Kristau guztien alde: behartsuak kontuan hartzen dituen gizarte solidario eta senideagoa eraiki dagigula. ESKATU DEIOGUN JAUNARI.\n4.- Jesus “Aitaren Seme maite” eta Barrionaren eroale autortzen dogun guztion alde: kristau Eleiza guztien batasunaren alde lan eta otoitz egin dagigun. ESKATU DEIOGUN JAUNARI.\n5.- Eukaristia honetan alkartu garanon eta kristau Alkarte guztien alde: onartu dagigula Jesusek bihozbarritzeko eta Erreinuaren Barri Ona iragarteko egiten deuskun deia. ESKATU DEIOGUN JAUNARI.\n(Alkarteko gazte batek egin leike. Azalpena egiten dauanean, kontsumoaren loturetatik askatzeko gogoa agertuz soka hori ebagi egiten dau)\nOTOITZA – AZALPENA: Jauna, soka honegaz kontsumoaz daukagun lotura agertu gura deutsut; baita gure gizarteak saldu nahi deuskuezan azaleko baloreak. Aurkezpen honetan soka hau zure aurrean ebagi egiten dot; lotzen eta menperatzen gaituen lotura guztietatik aske bizitzeko konpromisoa eskuratu nahi dogu eta Ebanjelioan agertzen diran baloreak onartu eta bizi.\n(Ume edo gaztetxo batek egin leike. Ikusteko lekuan ipini daialaau)\nOTOITZA – AZALPENA: Jauna, gaur Eleizeak ospatzen dauan Haur Misiolarien eguna gogoratuz dakartsut kartel hau. Beronegaz gure ebanjelizatzako gogoa agertzen deutsugu. Dohanik hartu dogun fedea ez da ezkutatzeko besteei argi egiteko baino. Fedearen alderdi hau gogoan izanez, transmititzeko ahaleginean ez daigula etsi. Jauna, emoiguzuz kristau bokazinoak eta misiolari bokazinoak.\n(Katekista batek edo pertsona heldu batek egin leike)\nOTOITZA – AZALPENA: Jauna, sare honeek apostoluak zuk giza arrantzale izateko aukeratu zenduzanean itxitako sareen ezaugarri lez dakartsuguz. Eurekaz, geu ebanjelizatzaile izateko konpromisoa aurkezten deutsugu. Zuk emon deuskuzun sinismenaren dohaia, beste batzuekaz bizi gura dogu. Sinismena ez da niretzat edo nire taldearentzat, bizi doguna iragarteko baino. Gure poza, bila dabilzan gizaki guztiekin banatu daigula eskatzen deuskuzu, eta zure eskaria bete gura dogu.\nOTOITZA – AZALPENA: Hainbeste talderen giza giroko ekintzak aurkezten deutsuguz gaur, Jauna, gizarte mailan eta kultura mailan makalenak diranen alde diharduenen ekintzak, hain zuzen ere. (…Talde baten izena…) talde honen ekintzaren bidez aurkezten deutsugu. Onartu eizu, Jauna. Zure Erreinua gauzatzen da euron konpromisoari esker, fededunak zein fede bakoak izan. Eta gu ere, egunetik egunera, behartsuenakaz sentiberago eta eurakaz lotuago bizitzera eroan gaizuz.\nSenideok: ospakizuna amaitzera doa, eta Jesusek bere jarraitzaile guztioi barriren barri deitzen deusku bihozbarritzera, eta, senide alkartu lez, Jainkoaren Erreinua indartsu iragartera. Jaunaren Hitzak sendotu gaizala eginkizun hau pozez eta alai bizitzeko, eta Erreinu honek barruan daroan bizia errealitate egiteko MISINOAN lankide izan gakiozala. Kristau testigantzatan aste zoriontsua!\n“Bihozbarritu zaiteze hurrean da ta Jainkoaren Erreinua”\n“Etorri eta jarraitu, eta giza arrantzale egingo zaituet”\nJesusen pausoak jarraituz eta Berari ENTZUNEZ, Jainko Aita-amak Jesusen Bateo egunean egiten euskun gonbidapena onartzen dogu. Aurreko domekatan Jesusen “aurkezpena” entzun dogu; profetearen iragarpena izan zan; Joan Bateatzailea zan Jordanen; Jainko ber-bera ere bai: “Hau da nire seme aukeratua”. Gaur Jesus dogu bere MISINOAREN hasieran, “herriaren minak eta gaitzak osatuz”, JAINKOAREN ERREINUAREN Barri Ona iragartera eta egi bihurtzera etorri da.\nJainkoaren Erreinu hori ez dator indarrez; Jainkoaren jarduerea beste era batekoa da. Jesusek, ENTZUTEKO prest gagozenoi, gonbidapen bi luzatzen deuskuz:\nBere DEIA eta GONBIDAPENA ENTZUN eta jarraitzen hasten garanean (bere ondoan gustora aurkitzen garalako), lehenengo irakurgaian entzundakoa egi bihurtzen hasten da: “ilunpetan ebilen herriak argia ikusi eban”. Holakoxea dogu Jesus: ARGITU, ZENTZUNDU, jarraitzaileen bizitza ALDATU, eta Jaunaren misino lankidetzan bat egiten gaitu.\nZorionekoak Jesusen MISINO LANKIDETZAN bat egiten dabenak!


“Topatu ditut punjabtarrak oso katalan zaleak eta bere lehen hizkuntzaz, punjaberaz, paso egiten dutenak” | Jalgi hadi plazara\nHasiera » Hizkuntzak » “Topatu ditut punjabtarrak oso katalan zaleak eta bere lehen hizkuntzaz, punjaberaz, paso egiten dutenak”\nImanol Larrea Soziolinguistika Klusterreko zuzendaria da gaur egun. Baina tesia Katalunian bizi zenean egin zuen. Han bizi diren punjabtarrak ditu protagonista. Pentsatu zuen Euskal Herrian bizi diren punjabtarrak ere tesian sartzea, baina azkenean atzera egin zuen. Pena. Izan ere, hemen pakistandartzat ditugun asko eta asko Punjab eskualdekoak dira eta ziurrenik katalanentzat bezain ezezaguna zaigu guri haien errealitate soziolinguistikoa. 2013an Azkoitiko Tanveer Hussain eta Saifullah Khadm Hussainekin hitz egin zuen ARGIAk eta orduan punjabtarrez eta haien gehiengoak hitz egiten duen punjabera hizkuntzaz zertzelada batzuk ezagutzeko aukera izan genuen.\nDena dela, Kataluniako esperientziak gurera hurbiltzeko balioko digulakoan Goienak bideoz grabatutako elkarrizketaren zati handiena hona ekarri dugu.\nNon dago Punjab?\nPunjab eskualdea bi herrialdetan banatuta dago. Indian zati bat, txikiena, eta zatirik handiena Pakistanen. Pakistan sortu zenean, 1947an, muga bat egin zuten eta Punjaben zati bat alde batera geratu zen eta bestea bestaldera.\nZergatik dira tesiaren ardatz punjabtarrak?\nInteres handia neukan etorkinen eta hizkuntza gutxituen artean dagoen harreman ez erraz horretan. Sasoi hartan Katalunian bizi nintzen eta irakasle lanetan ari nintzen katalana eta gaztelania irakasten etorkinei. Nire ikasle asko eta asko punjabtarrak ziren, hasi nintzen begiratzen zelako egoera soziolinguistikoa zeukaten eta ikusi nuen bazegoela saltsa.\nZer saltsa dute bada Punjab eskualdean?\nKontua da hizkuntza bat baino gehiago dagoela. Euren berezko hizkuntza punjabera da, baina historian zehar ere ez da izan ofiziala, nahiz eta gehiengoak punjaberaz egin, eta gainera, gehienek bakarrik punjaberaz egiten dute. Horrek badauka euskararekin zerikusia. Indiako zatian berriz, ofiziala da azken 40 urtean, baina Pakistangoan ez. Pakistanen beste hizkuntza bat daukate, handiagoa, urduera. Hindi hizkuntza Indian, herrialde osorako ofiziala dena. Hortik ikusi nahi nuen, jatorritik hizkuntza gutxitua dutenek zelan hartzen duten hona etorrita hizkuntza gutxitu bat topatzea.\nKomunitate zabala dira ezta, Bartzelonan, Katalunian?\nKatalunian kuantitatiboki ez da oso garrantzitsua, baina Bartzelonan eta inguruan jatorri atzerritarreko lehenengo nazionalitatea da. Espainiar Estatua hartuta, Pakistango eta Indiako herritarren erdia pasa hantxe kontzentratuta dago.\nOndorio nagusia da denerako jarrerak daudela. Hasi kontra-kontrakotik eta oso-oso aldekoraino. Bai katalanaren inguruan baita punjaberaren inguruan ere.\nBeste ondorio bat da ez dagoela zuzeneko harremanik (nik susmoa neukan baietz baina gero ikusi dut ezetz), punjaberari buruz duten jarreraren eta katalanari buruz duten jarreraren artean. Hau da, topatu dut jendea oso katalan zalea eta bere hizkuntzaz paso egiten duena. Kontrakoa ere bai, bere jatorrizko hizkuntza oso gogor defendatzen duena, baina gero “katalanak ez du ezertarako balio” plausta botatzen didana. Lotura ez da sistematikoa.\nBertakoek oso ezagutza eskasa daukate punjabtarrei buruz, eta esan behar da nik elkarrizketatutakoak punjabtarrekin lanean ari zirela edo harreman bereziren bat zeukatela. Hala ere, oso ezagutza txikia zeukaten eta jasotzen dituzten jarrerak neutroenak dira, ez alde-aldeko jarrerarik ezta kontra-kontrakorik ere, nahiz eta badauden.\nZer egin zaizu harrigarriena?\nOso hizkuntza handia da punjabera, 100 milioi hiztun dauzka.\nEta hizkuntza gutxitu batez ari gara berbetan!\nEuskaratik non geratzen zaigun ezta? Baina Pakistanen ez da ofiziala, beraz eskolan ez da ikasten eta oso zabalduta daude hizkuntzaren kontrako jarrerak, bertako hiztunen aldetik ere bai. Nik elkarrizketatu ditudan guztiek lehen hizkuntza zeukaten punjabera, hala eta guztiz ere, horietako batzuk kontrako jarrerak zeuzkaten eta haietako batzuen gurasoek ez zekiten beste hizkuntzarik. Hor ikusten nuen desagertzeko arriskuan sartzen ari zela hizkuntza, nahiz eta hainbeste milioi eduki. Gazteek esaten zuten: “Hizkuntza hau baserritarrena da, herri txikietakoa, mendikoa, zakarra, zatarra, zaharra, zaharkitua…”. Ikusi nituen Bartzelonan familia batzuk euren seme-alabei hizkuntza aldatu diotenak eta Pakistango hizkuntza ofizialean, urduz, egiten hasi dira seme-alaba txikiei. Horrek esan nahi du oso zaila izango dutela ikastea punjabera. Eta hori bera hasi da gertatzen Pakistanen bertan ere. Beraz, nahiz eta orain 100 milioi eduki hurrengo belaunaldietan egon liteke beherakada.\nBeste gauza bat harritu nauena: beti daukagu joera multzoak egiteko, pakistandarrak halakoak dira, indiarrak halakoak dira. Eta punjabtarrak nolakoak dira? Bada sekulako aniztasuna dago. Horrek hurbildu egiten zaitu, kanpotik guri hain arraro edo arrotz egiten zaigun jende horrengana.\nKatalanaren alde daudenak denetarik al dira, ez dute patroi bat segitzen?\nEz. Oso jende erlijiosoa topatu nuen, musulmanak edo Indiako sij erlijioko oso jarraitzaile sutsuak, baina topatu nituen komunistak ere, Kataluniaren independentzia zaleak, emakume feministak, oso tradizionalistak… Denetarikoak, eta bereziki horren bila ibili barik.\nMartin Rezola | 2017 maiatza 12 at 12:17\nKataluniako sikh-en komunitateak irabazi du 2017an Plataforma per la Llengua elkarteak ematen duen Martí Gasull i Roig saria: http://www.vilaweb.cat/noticies/la-plataforma-per-la-llengua-lliura-aquest-vespre-el-premi-marti-gasull-i-roig/\nIruindarra(e)k Ez ote dut ulertu Euskaraldia? bidalketan\nJosune(e)k Ez ote dut ulertu Euskaraldia? bidalketan\nNerea(e)k Ez ote dut ulertu Euskaraldia? bidalketan\nMirari(e)k Ez ote dut ulertu Euskaraldia? bidalketan\nAlpargatero(e)k Ez ote dut ulertu Euskaraldia? bidalketan


Begetarianoak egiten baditugu, proteinarik eta burdinarik faltako zaio haurrari? | Consumer\nFamilia batek dieta begetarianoari jarraitzea erabakitzen badu, dietista-nutrizionista kualifikatu batengana jo behar du dieta eta beharrezko gehigarriak planifikatzeko.\nEgilea: Carlos Casabona Monterde 2017-ko apirilak 4\nHaur batzuek baztertu egiten dute arraina eta, ohikoa ez bada ere, edozein haragi mota, untxia eta oilaskoa, arkumea, txahalkia edo haragi prozesatuak. Beste batzuetan, begetarianoak dira gurasoak, edo eredu begetariano bat hartzea erabaki dute elikatzeko, eta seme-alabek ere beren gain hartzea nahi dute. Familiek, orduan, kezka sortzen dute, oso zabalduta baitago haragia eta arraina oso garrantzitsuak direlako haurren elikaduran, burdina asko daukatelako eta kontsumitzean jaten diren proteinak landare-jatorrikoak baino kalitate hobekoak eta osoagoak direlako. Hala da? Badu kezkatzeko arrazoirik? Artikulu honetan aztergai hau aztertzen da, burdina eta proteinak ematen dituzten landareak zerrendatzen dira eta familiei edo bolaktobetarianoei aholkuak ematen zaizkie.\nAnimalia-jatorriko elikagaien nagusitasun teorikoa, proteina eta burdin edukiari dagokionez, urte askoan adierazi da. Baina, gaur egun, zientziaren argitan, mezu horrek ezin du eutsi.\nOro har, elikadura begetarianoa duten haurrek modu osasungarriagoan jaten dute mendebaldeko elikadura tradizionala duten adin txikikoek baino: familia oso sentikorra da nutrizioaren ikuspegitik: eguneroko bizitzan behar diren nutrienteak gehiago zaintzen dituzte, eta mendebaldeko dietan hain ohikoak ez diren produktu ez-kaltegarriak eta ez-kaltegarriak hartzen dituzte.\nNolanahi ere, bi urtetik gora ez da alde handirik egon behar dieta begetarianoaren eta ez begetarianoaren artean; izan ere, gaur egun gomendatzen da fruta, barazki, lekale eta labore integralek elikagai osasungarri baten teorialari gehiena hartzea, Harvardeko Unibertsitateko (AEB) lotune honetan ikus daitekeen bezala.\nJatorri begetaleko proteinek ederki betetzen dute muskuluak (aktina eta miosinina), gure barnean gertatzen diren erreakzio kimiko gehienak katalizatzea (entzimak eta miosinina), gure barnean gertatzen diren erreakzio kimiko gehienak katalizatzea (entzimak) eta sistema endokrinoa (hormonak).\nBestalde, egiaztatu da anemia ferropenikoa begetarianoetan eta begetarianoetan gertatzen dela. Anemia mota horrek globulu gorrien kopurua edo ohikoa baino hemoglobina-kopuru txikiagoa du, burdina-eskasiagatik. Egoera horretan gerta daitezkeen sintomak hauek lirateke: suminkortasuna, nekea, “pika” (igeltsua, kliza, lurra, papera…), apetitua, zorabioak, azal edo mukosen zurbiltasuna (ezpainak eta betazalen konjuntiba kolore gutxirekin), etab.\nBurdina eta proteinak ematen dizkiguten begetalak\nOndoren, landare-jatorriko lau elikagai multzo handi izendatzen dira, proteina edo burdin iturri nabarmenak direnak, besteak beste, kaltzioa, gantz azido esentzialak edo zinka.\n1. Lekaleak:garbantzuak, dilistak, babarrun lehorrak (babarrunak edo babarrunak), ilarrak (baba txikiak), babak (baby baba aberatsak), soja (eta horien eratorriak: tempeh, tofua, soja testurizatua, soja edaria…). Dilista gorria azkar egosten da, eta egokia da haurtxoaren elikadura osagarriari ekiteko, ez baitu larruazalik eta ondo digeritzen da, krema edo purea erabiliz.\n2. Fruitu lehorrak, fruta lehortuak eta haziak:almendrak, intxaurrak, pinaziak, hurrak, pistatxoak, kakahueteak (botanikoki lekaleak), anakardoak, pipak, piku lehorrak, anakardoak, pipak, piku lehorrak, anakardoak, pipak, krema edo tahin erako ehoak (krema edo tahin eran ehotzea)…\n3. Hosto berdeko barazkiak: zerbak, espinakak, kolkada, alkatxofak, letxugak, bruselako aza, etab. Hemo burdin iturriak direnez (animalia-jatorriko burdina hemoa gehiago xurgatzen du), C bitamina ugari duten elikagaiekin xurgatu behar da: zitrikoak, piperrak, marrubiak, kiwiak, brokoliak, tomateak, berroak…\n4. Osoko zerealak:oloa, garia, espelta, artatxikia, zekalea, artoa, kinua, amarantoa… (azken biak pseudokerealak dira). Seitana gariaren glutena oratzen eta uretan egosten lortzen da; beraz, landare-jatorriko proteina- eta kaltzio-iturri ere bada.\nFamilia edo volaktobetarianoentzako aholkuak\nFamilia begetarianoa bada edo izatea erabakitzen badu, honako hau adierazi behar da:\nArrautza kalitate bikaineko proteinak dituen elikagaia da, baina gorringoan duen burdina ez da hemo motakoa, nahiz eta animalia jatorria izan. Beraz, komeni da C bitamina eta zitrikoak dituzten barazkiekin konbinatzea. Era berean, aspaldi, arrautza pertsona osasuntsuetan mugatu beharreko produktua izan da, eta, beraz, astean hiru baino gehiago ez kontsumitzeko gomendioa historiara pasatu da.\nEsnea eta esnekiak nutrizio-balio handiko elikagaiak dira, eta pertsonen menuetan edo volaktobetarianoetan sartzen dira. Esnekiak, ordea, ez dira kaltzio-iturri bakarra: almendrek dezente kaltzio gehiago dute ehun gramo baino, behi-esnea baino, eta xurgatze-tasa onargarria; soja-edari gotortuek, berriz, behi-esneak baino kaltzio gehiago xurgatzen dute. Bestalde, jarduera fisikoa (aire zabalean hobea) eta eguzki-argiaren dosi egokiak jasotzea ezinbesteko tresnak dira hezur-osasun ona izateko, begetarianoak izan ala ez.\nOso garrantzitsua da jakitea familia batek, haur barne hartuta, animalia-jatorriko elikagai oso gutxi hartzea erabakitzen badu, edo horiek kentzea, profesional kualifikatu batengana jo behar duela, ahal dela, dietista-nutrizionista espezializatu batengana, kide guztien dieta ondo planifikatuta egon dadin. Zergatik? Izan ere, kasu horietan B12 bitaminaren osagarria eskatzen da, begetaraktobetarianoak edo bejeak erabakitzen badira. Hori betetzen ez bada, ondorioak larriak eta itzulezinak izan daitezke, batez ere haurrengan. Eta, kasu batzuetan, beharrezkoa izan liteke, baita ere, burdina eta haur txikiak gehitzea. Esteka honetan, Julio Basultto eta Juanjo Cáceresen ‘Más vegetas, menos animales’ liburuan, gai horien xehetasunak ikus daitezke.\nbarazkiak begetariano haurren elikadura hierro-eu proteinak


Material iraunkorrak - Suzhou MENTIONBORN Industry And Trade Co., Ltd.\nKarbono dioxidoaren emisioa murriztu\nIngurumena zaintzeko onurak\n"ECO CIRCLE" hartzeak ingurumenaren karga izugarri murriztu dezake.\nBaliabideak agortutako baliabideen erabilera kontrolatzea.\nPoliesterrezko lehengaiak ordenatzeko petrolio material berrien erabilera kontrolatu dezake.\nBerotegi-efektuko gasen emisioa murriztea (CO₂)\nErrausketa botatzeko metodoarekin alderatuta, berotegi-efektuko gasen isurketa izugarri murriztu dezake.\nErabilitako poliester produktuak jada ez dira zaborrak, baina modu eraginkorrean berrerabil daitezke baliabideak. Kontrolatzeko ekarpena egin dezake\nInork ez du arropa zaharrak oparitzea nahi, eta pena botatzea da. Eman nahi baduzu, ez dakizu non eman. Hainbeste jende arropa zaharra gero eta gehiago pilatzen da, eta denbora asko igaro ondoren zabor moduan tratatu behar dira. Baliabideak xahutzeaz gain, ingurumena ere kutsatzen du. Estatistiken arabera, hondakin arropa tona egunero sartzen da ehorzketara, eta gizakiak sortutako zuntzak lurrean egongo dira ehunka urtez, lurzorua eta ur baliabideak kutsatuz.\nArropa zaharrak birziklatzea, baliabideak berrerabiltzea sustatzea eta ingurumenaren kutsadura murriztea zeregin anitzeko hao'shi da ...\nHondakin arropa, hondakinak eta beste hondakin batzuen poliester materialak hasierako lehengai gisa erabilita, poliesterra murrizten da deskonposizio kimiko sakonaren bidez, eta kalitate handiko, funtzional anitzeko, trazagarria eta birziklapen iraunkorreko poliester zuntz berri bihurtzen da. Produktua oso erabilia da gama altuko kirol arropen, jantzi profesionalen, eskola uniformeen, gizonen eta emakumeen moda, etxeko oihalak eta ohe arropa, auto barrukoak eta abarren arloetan, zentzu errealean, arropatik zirkulu itxi eta iraunkorra egiten du. arropetara. Ehunak hondakinak behin eta berriz birziklatu daitezkeela konpontzen duenez, petrolio baliabideen erabilera modu eraginkorrean murriztuz eta hondakinak gutxituz.\nKirol jaka, Lehortze azkarreko kirol galtzamotzak, Laginen Tratamendua eta Ekoizpena, Gizonezkoentzako Casual Kirol Galtzak, Alde bikoitzeko franelazko manta, Gizonezkoak azkar lehortzeko ehundutako galtzak,


‘Hamabostero Hankabero’, jendetsuago - Soraluze - Plaentxia.eus\n‘Hamabostero Hankabero’, jendetsuago\nUbane Madera 2018-12-14 14:46\nOraingo asteko ibilaldian parte hartu duen herritar taldea zubitik abiatzeko gertu.\nHamabostean behin ibilaldi gidatuak egiteko proposamena sendotzen dabil. Horren seinale, badira ibilaldirako eguna noiz ailegatuko zain egoten direnak dagoeneko. Hirugarren ibilaldia egin dute asteon, eta herritar gehiagok parte hartu zuen.\nParkeak bisitatu zituzten Hamabosterko Hankabero ibilaldi gidatuen oraingo asteko hitzorduan. Eskailera bako zirkuitua gauzatu zuten. Eta horrek lagundu egin zuen jende gehiago bertaratzen, hainbatendako eskaileretan gora eta behera ibiltzea zailagoa da-eta. “Oso ondo” ibili zirela kontatu du gidarietako bat den Jose Luquek.\nBestalde, hamabostean behin udalerritik zehar taldean ibilaldi gidatuak egiteko proposamena sendotzen dabilela dirudi: “Badago jendea ja itxaroten dagoena Hamabostero Hankabero noiz iritsiko”, kontatu du Luquek, eta horrekin pozik daude ekimenaren bultzatzaileak, Soraluze, Mugituz! topaguneko kideak, erakusten duelako halakoetarako gogoa badagoela.\nOhiturari segituz, abenduaren 26an, eguaztena, da paseorako hurrengo hitzordua.


Pforzheim-Gernika bizikletaz, bakearen alde - bizkaie.biz\nPforzheim-Gernika bizikletaz, bakearen alde\nBizkaie! 2009-08-20 10:55\n'Frieden erfahren' izenburupean ('Bakea sentidu' edo, berba-jokoan, 'Bakea lortzeko bidea egin'), abuztuaren 22tik 31ra bitartean, Pforzheim (Alemania) eta Gernika-Lumo arteko ibilaldia egingo da bizikletaz. Horren bitartez, bi udalerrien arteko senidetzea gauzatzen dauen agiria sinatu zaneko 20. urteurrena ospatuko da.\n'Frieden erfahren' izenburupean ('Bakea sentidu' edo, berba-jokoan, 'Bakea lortzeko bidea egin'), abuztuaren 22tik 31ra bitartean, Pforzheim (Alemania) eta Gernika-Lumo arteko ibilaldia egingo da bizikletaz. Bueltako egunean, arratsaldeko 18:00etan, Pablo Picasso Eriabarreneko lorategiaren parean harrerea egingo jake. Ekimenaren bitartez, bi udalerrien arteko senidetzea gauzatzen dauen agiria sinatu zaneko 20. urteurrena ospatuko da.\nEkimena 'Frieden erfahren' proiektuaren partaide diran Pforzheim uriko bizikleta zaletu talde batek antolatu dau, Gernika Gogoratuz alkartearen eta Gernika-Lumoko udalaren laguntzinoagaz. Holan, 1988. urtean gazte talde batek egin eban lehenengo ibilbidea egingo dabe barriro; ordukoaren helburua senidetze-izenpearen aldeko adierazpena izan zan.\nTaldea hamar txirrindularik osotuko dabe (lau gernikar eta sei alemaniar), eta adiskidetasuna eta alkar ezagutzea sustatu gura ditue Europan zehar egingo dan bidaia honetan, Bakearen eta Adiskidetzearen ikur bizia izan, egungo adiskidetzak landu eta barriak sortu.\nDanetara, 1.519 kilometro izango dira eta txirrindularietako batek bizipen guztiak akuarelaz eta ikatzez egindako artelanetan islatuko ditu. Lan horreek, gero, Gernika-Lumon eta Pforzheimen ikusgai jarriko ditue. Gero, enkantean jarri eta lortzen dan dirua Gernika Gogoratuz alkartearentzat izango da.\nBestalde, herritarrak ahalik eta gehien parte hartzeko, webgune bat jarri dabe martxan, alemaneraz, euskeraz, gaztelaniaz eta frantsesez: www.pforzheim-gernika.eu.\n'Lobo-Otsoa' Endika Lahaineren liburu barria plazan\n18. Literaktum jantzi barriz dator zemendiaren 13tik 24ra\nPapelezko harribitxiak, Bilboko Ondare Aretoan\n2018ko Anton Abbadia Saria, Ahotsak.eus proiektuarentzat\nGIBari eta HIESari lotutako terminoak egokitzeko hitzarmena\nWomenbi, begirada positibo batez emakume profesionalen protagonismoa indartzeko\nHamabi bertsolari gaztek hartuko dabe parte VIII. Izeta Sariketan\nZinemea, berbaldiak eta gastronomia, Galerna jaialdian\nEHSF-k Nazinoarteko Surf Alkarteko (ISA) kide izateko eskari formala egin dau\n'Ezpainetakoa' album ilustratua plazaratu dabe Labakak eta Amenabarrek\nIratxe Yañezen artelanak, Rekalde Aretoan


ORLEN WISLA PLOCK BIDASOA BAINO INDARTSUAGO : KIROLETIK\nKonfinamendutik atera eta lehenengo aurkaria Orlen Wisla Plock taldea izan zuen Bidasoak Artalekun. Bertan, gol bakar bateko aldearekin irabazi zuten poloniarrek. Aurrez aurre aritu diren bigarren neurketa honetan aldiz, etxekoek indarrez erantzun zieten azken asteetako nekea ordaintzen ari zen Bidasoa talde bati.\nOrlen Wisla Plock-ek estrenaitu zuen markagailua atzoko jardunaldian. Hala ere, Bidasoak, Kauldi Odriozolaren gol batekin, hasiera eman zion iraultzari eta partiduaren 6. minutuan, 5-5ko berdinketa eskuratu zuen. Hortik aurrera gainera, neurketa beraien alde egotea ere lortu zuten, eta nagusi izan ziren lehenengo zatiaren erdialdera arte bi goleko errentarekin. Poloniarrak orduan, golak sartzen hasi ziren eta markagailuari buelta eman zioten, atsedenaldira bost puntuko tartearekin iritsita (19-14).\nBigarren zatian berriz, etxeko taldea oraindik indartsuago atera zen kantxara, eta partiduaren buruzagi bihurtu zen. 36. minuturako, 24-16koa eskuratu zuten, jardunaldi guztiko errentarik zabalena. Hala ere, Bidasoak ez zuen amorerik eman. Beraien indar guztiarekin aldea murrizten saiatu ziren, baita lortu ere. Izan ere, bost goleko tartea izatera iritsi ziren, baina ezin izan zuten tartea gehiago txikitu. Azkenik, Orlen Wisla Plock-ek 33-26ko markagailuarekin garaitu zuen Bidasoa.\nJacobo Cuetarak neurketaren ondorengo prentsaurrekoan esan zuen moduan, “bagenekien partidu zaila izango zela, eta horrela izan da, etsaiaren maila oso altua zelako. Oso pozik nago hala ere, bigarren zatian ongi jokatu dugulako defentsan”.\nGorka Nieto jokalariak ere Cuetararen hitzekin bat egin zuen: “Talde oso indartsua da, oso landua eta bagenekien ez zela bat ere erraza izango. Partida irabazten saiatu gara, baina hasieratik beraien erritmoa inposatu dute, eta nahiz eta lehenengo 20 minutuetan eutsi diegun, gero ezin izan dugu jarraitu. Nik uste taldeak lan ona egin duela, ez baitio aurpegia galdu partiduari”. Emaitza hau neurketaz betetako aste honen islada izan daitekeela ere aipatu zuen: “Nahiko konplikatua izan da astea, eta beharbada, aste luze honen ondorio bat izan da”.\nMikel Zabalak beraien helburua lortuta etxera bueltatuko direla gaineratu zuen: “Gure helburua astearteko partidua ateratzea zen, oso garrantzitsua baitzen Europan bizirik jarraitzeko, eta nik uste taldeak hor oso lan ona egin zuela eta balorazio positiboa egin behar dugula astearen inguruan”.\nBidasoak larunbat honetan zuen hurrengo jardunaldia, Valladolid taldearen aurka, baina asteazkenean, etxeko taldean Covid kasu positiboak zirela eta, atzeratuko zela jakinarazi zuten. Beraz, hurrengo astera arte atseden hartzeko tartea izango dute irundarrek. Asteartean berriz jarriko dira martxan, urteko azkeneko neurketa jokatzeko. Orduan, Errege Kopako bigarren kanporaketa jokatuko dute, Unió Esportiva Sarrià taldearen aurka, asteartean gaueko 21etan.


Jakes Esnalen askapenari helegitea aurkeztu dio fiskaltza antiterroristak | Politika | Berria\nIon Parot, Unai Parot, Jakes Esnal, eta Frederic Haranbururen baldintzapeko askatasuna eskatzeko manifestaldia Baionan, 2018ko ekainean / Isabelle Miquelestorena Tamaina handiagoan ikusi\n2020ko maiatzak 12 09:34\nZigorrak Ezartzeko Auzitegiak martxoaren 13an aztertu zuen Jakes Esnal baldintzapean askatzeko eskaera, eta, euskal presoa askatzearen kontra agertu zen terrorismoaren kontrako Frantziako ministerio publikoa. Gaur, Esnal askatzearen alde egin du epaileak, baina erabakiari helegitea ezarri dio berehala fiskaltzak.\nIpar Euskal Herriko ordezkaritzak gogor salatu du fiskaltzaren jarrera, epaileak Esnal askatzearen alde egin izana txalotzeaz gainera: «Nola justifikatu 30 urte baino gehiago espetxean daramatzan eta baldintzapean aske geratzeko behar diren baldintza guztiak betetzen dituen pertsona bat preso edukitzea? Ezin da». Oroitarazi dute aurten hiru urte bete direla Bakegileek bultzaturik eta Euskal Herriko gehiengo politiko eta sozialaren bultzadarekin ETA armagabetu zenetik. «Momentu historiko eta paregabe hau bake prozesua amaitu arte burutzeko uste sendoarekin egin da, baina, batez ere, gatazka politiko honen ondorio guztietarako konponbide integrala aurkitzeko. Berriz ere errepikatzen dugu: ez genuen 2017ko apirilaren 8a egin presoak kartzelan hil daitezen! Ezin dugu onartu hil arteko kondena hori!».\nGogora ekarri dituzte Emmanuel Macron Frantziako presidenteak 2019ko maiatzaren 17an Miarritzen (Lapurdi) izandako hitzak; erran zuen Euskal Herria adibide bat zela gatazkaren konponbidean. «Hitz publikoan sinetsi nahi dugu, baina, batez ere, hitz hori esaten duen lehendakariari dagokio sinesgarritasunez eta errespetuz aritzea». Itzulinguruka aritu ordez ekintzetara pasatzeko eskatu dio Ipar Euskal Herriko ordezkaritzak Frantziako presidenteari. «Lehenik, euskal presoei zuzengabe aplikatzen zaizkien salbuespenezko neurriak bukatuz, eta bake iraunkor eta justu baten benetako baldintzak irekiz, biktima guztiak errespetatuz».\nEuskal presoen «biziarekin jolasten»\nEH Baik ere «fermuki» salatu du terrorismoaren kontrako Frantziako ministerio publikoaren jarrera. «Euskal Herria iraganean eta bake prozesua logika mendekatzailean kateatzeko borondatea adierazten du. Ezin dugu onartu arduragabekeria hori!». Alderdi abertzalearen hitzetan, «bake prozesuaren garapenari buruzko adostasun politikoa inoiz baino sendoagoa da Euskal Herrian», eta bake justu eta iraunkorra lortzeko asmo horrek Euskal Herriko mugak gainditzen ditu. Frantziako presidenteari «arduraz» jokatzeko eskatu diote: «Euskal iheslarien eta presoen itzuleraren perspektibari bide eman behar dio!».\nFrantzia eta Espainia euskal presoen «biziarekin jolasten» ari direla salatu du EH Baik. «Bake iraunkorraren aldeko borondatea ez dute aintzat hartzen. Beren legeak zapaltzen dituzte». Jakes Esnal, Xistor Haranburu, Ion Parot, Josu Urrutikoetxea, Jon Gurutz Maiza Artola eta Ibon Fernandez Iradi berehala askatzeko eskatu dute. «Euskal preso politiko guzien askatzea eskatzen dugu, eta iheslari politiko guzien itzulera».


Eteneta eta San Juan lotzen dituen igogailua martxan dagoUrnietako udala | Urnietako udala\nObra eta instalazioa amaitu ondoren, eta ireki aurretik egin beharreko proba teknikoak gauzatu ostean, Eteneta eta San Juan plaza lotzen dituen igogailua herritarren eskura dago. Hemendik aurrera, Urnietako bizilagunek ez dute aldapa igo beharko, ezta eskailera ugariak ere, aipatutako lekuetara iristeko.\n2018an Urrakakoa martxan jarri ostean, Udalak eraiki duen bigarren igogailua da. Bi igogailu horiekin, nabarmen hobetu da herri barruko irisgarritasuna, eta herritar guztiei egin zaie mesede, batez ere adineko jendeari eta mugikortasun urriko pertsonei. Orain, udalerriko punta batetik bestera azkarrago, errazago eta erosoago joan daitezke\nBeraz, Urnietako proiektu estrategikoetako bat errealitate egin da dagoeneko, zeinak herria hobetzen eta garatzen jarraitzeko eta herritarren beharrei erantzuteko balio duen.\nKoronabirusak baldintzatuta bizi dugun egoera dela eta, ezinbestekoa da Osasun Sailetik markaturiko prebentzioa neurriak eta gomendioak jarraitzea. Hala, igogailuaren atarian jarraitu beharreko hainbat gomendio zehazten dira kartel baten bidez. Gomendio horiek Urrakako igogailuan ere ipinita daude:\nBidaia ezazu bakarrik edo familiarekin, haurrak, adinekoak edo behar bereziak dituzten pertsonei laguntzeko ez bada.\nEz ukitu panel, ispilu edo eskubandarik.\nMusukoak erabili igogailu barruan.\nEz ukitu begiak, sudurra eta ahoa; garbitu eskuak ahal beain pronto.\n← Urnietako Udalak Asier Niebla indarkeria matxistaren biktimatzat jo du aho batez


Zakilaren mintzoa - - Maxixatzen.eus\nIñigo Aranbarri 2016-10-10 13:46\nBada Torres Garciaren koadro bat Hego Amerika buruz behera erakusten duena, Suaren Lurraldea erpinean eta Venezuelako kostaldea ipurdian. Maiz datorkit gogora, zetorkiguna halaxe irakurtzen genuelako benetan zer gertatu zen jakin nahi bagenuen. Hala ikasi genuen Gobernu Zibileko komunikatuak interpretatzen.\nNola ulertu bestela tiroa airera bota eta manifestazioetan hildako haiek guztiak? Nola ulertu Bidasoan Mark Spitz bihurtu nahi izan ziguten Mikel Zabaltzaren heriotza? Nola hainbeste leiho, jauzi eta abarren magia trukoak? Hala sortzen ziren gero kontroletako ongiaren eta gaizkiaren solasaldi antzeztu haiek, goizeko lauretan, mendiari begira eta prakak orkatiletan galdetzen zigutenean nola konpondu behar zen «hemengo arazoa», aurpegiratzen zigutenean zergatik genien horrenbesteko gorrotoa.\nEta uste dut ezinikusi atabiko horrexek berak poztu duela bat baino gehiago jakinarazi zaigunean Iruñeko bortxaketan guardia zibila dela erasotzaileetako bat, lehendik genekiena sendotzera baitator. Nekane Txapartegiren salaketa berpiztu digute; Amaia Urizarrena, umetokiraino sartu zioten pistola galdeketan. Kristina Getek makila ibili ziotela alu-uzkietan kontatu zuen. Ane Beristainek titiburuak erre zizkiotela kiskero batez. Rita Margarete R. brasildarrak Indautxuko komisaldegian bortxatu zuten bi polizia salatu zituen...


19-20 ikasturte hasiera – Oiartzo Ikastola\nOiartzon martxan hasi gara 2019-2020 ikasturtea prestatzeko.\nUda atseden hartzeko eta zenbait berrikuntza egiteko aprobetxatu ondoren, lanean gara berriz ikasturte berriari indarrez ekiteko.\nLehen eguna, aurkezpen eguna alegia, irailaren 6 ostirala izango da 11:00-12:30 bitartean. Ikastolako autobusa erabiliko dutenek, igotzeko autobusak ohiko ibilbidean izango dituzte 10:30ean hasita. Jaisteko berriz, 12:30ean izango dira aurkezpena bukatutakoan.\nOhiko klaseak irailaren 9 astelehena hasiko dira 7:45ean. Astelehenean hasiko da garraioa ere bere ohiko ordutegian. Autobusen ordutegi eta ibilbide zehatzak GARRAIOA orrian dituzue eskura.\nIkastolako eskola-egutegia esekita dago Egutegia atalean. Orri honetara jo klase egunak, ebaluazioak, jaiak edo berreskurapenak noiz diren jakiteko.\nEgin klik hemen egutegiaren orrira joateko\nEgin klik hemen garraioaren atalera joateko\nOporretan goaz! Artearen Historiako ikasle taldea Tabakaleran